text:
Nirvana (clape musicâl)
I Nirvana a son stâts une popolâr clape musicâl di musiche grunge merecane, fondade intal 1987 inte citadine di Aberdeen, dongje Seattle, tal stât di Washington. La cjançon che ju à rindûts cognossûts vie pal mont e fo in particolâr "Smells like teen spirit", cjapade dal disc "Nevermind" jessût intal 1991, che e fo ancje il mût di rindi famôs chel miscliç di rock alternatîf e punk che i mieçs di comunicazion a clamaran grunge. Daspò dai Nirvana, altris clapis de aree di Seattle e vignerin fûr, tra chestis chês di sucès a forin i Alice in Chains, Pearl Jam e Soundgarden, tant che il rock alternatîf al sarà un dai gjenars plui trasmetûts intes radios e intes televisions musicâls te prime metât dai agns '90.
I components principâi dai Nirvana a son stâts Kurt Cobain (vôs e ghitare), Krist Novoselic (bas) e Dave Grohl (baterie). Il lôr disc plui vendût al fo Nevermind.
Come lider dal grup, Kurt Cobain al fo spes clamât inte stampe "il puartevôs di une gjenerazion", e i Nirvana il "grup di bandiere" de "Gjenerazion X". Cobain nol jere tant content di chestis definizions, parcè che al preferive concentrâsi su la musiche, sorprendint dut il public dai Nirvana cul tierç album in studi, "In utero". Ancje se la grande popolaritât de clape intal public e calà simpri di plui daspò di chest album, i apassionâts plui fedêi a presearin la atmosfere scure di chest periodi dal grup, specialmentri daspò de esibizion dal 1993 pe trasmission MTV Unplugged.
La cariere curte dai Nirvana e finì cu la muart di Kurt Cobain tal 1994, ma la popolaritât de clape no murì cun lui, aumentant invezit cul passâ dal timp; vot agns dopo de muart di Cobain e fo dade fûr une demo no dal dut finude, regjistrade doi mês prime de muart dal cjantant, e che rivà intes primis posizions des classifichis mondiâls. De lôr fondazion in ca i Nirvana a àn vendût plui di 50 milions di discs, e plui di dîs milions cun Nevermind, dome tai Stâts Unîts. Lis cjançons plui famosis dal grup a son ancjemò mandadis in onde intes radios di dut il mont.
Components dal grup[cambie | modifiche il codiç]
- Kurt Cobain - cjantant, ghitarist
- Krist Novoselic - bassist
- Aaron Burckhard - batarie (1987)
- Dale Crover - batarie (1987-1988, 1990)
- Dave Foster - batarie (1988)
- Chad Channing - batarie (1988-1990)
- Jason Everman - ghitarist (1989)
- Dan Peters - baterie (1990)
- Dave Grohl - baterie (1990-1994)
- Pat Smear - ghitarist (1993-1994)
Discografie[cambie | modifiche il codiç]
Discs e compilations
Singui e EPs
Leams esternis[cambie | modifiche il codiç]
- (inglês) Interscope: Nirvana Il sît uficiâl de etichete
- (inglês) Nirvana fan club


c: text/html

text:
Il passaç dal analogjic al digjitâl, che al è previodût in curt, al lassarà la popolazion dal Bierzo, inte provincie dal León, cence la pussibilitât di cjapâ il segnâl de television publiche galiziane (TVG). Par chest la associazion Fala Ceibe e à domandât ae aministrazion de Castilie e dal León e a chê di Galizie di sotscrivi une convenzion che e permeti la ricezion de television galiziane ancje tal teritori dal Bierzo, là che la plui part de popolazion e fevele par galizian. Cence di un acuardi dal gjenar, di fat, la int dal Bierzo e restarès cence de pussibilitât di viodi programs televisîfs inte sô lenghe mari e, par Fala Ceibe, chest al larès cuintri dal Statût de Castilie e dal León che al garantìs il rispiet dai dirits linguistics de minorance galiziane. Cun di plui, convenzions di cheste fate a son za stadis sotscritis di altris Comunitâts autonomis che a vevin problematichis similârs.
Font: Vieiros Galiza Hoxe, 20/08/09

robotstxt: allowed

filter: keep


text:
domenica 25 aprile 2010
Ce che tocje sintè!
Ier sere in tal zuc di Gerry Scotti "Il milionario" jere une domande pai telespetators che tratave di vin. "QUALE DI QUESTI VINI è UN ROSSO DEL VERONESE?" pusibilitat di rispueste: Moscato, Amarone, Verduzzo e Sauvignon.
Ben, al moment di dà le rispueste juste (Amarone), si è fevelat di moscato piemontes e da zone dell'Oltrepò Pavese (son dismenteas di altris come chel di Pantelleria, ma insome). Invezit, il Verduz l'è stat definit come un vin da culinis di Jesi!!!!
Alore: chel di Jesi si clame Verdicchio, e lis cualitas son ben difarentis dal VERDUZ. Nuie l'è stat det sul Sauvignon ma mior cussì.
Dal moment che sinti ator fevelà di chest programma come un moment di culture, tocjarà rivalutà la preparazion sui vins.
PS A destre un rap di Verdicchio, a çampe di Verduz..... Nancje il rap l'è compain!
1 commento:
- Jaio Furlanâr ha detto...
-
O sês mâl sistemâts cu la TV in Italie.A fâs retrocedi le culture invezit di puartâle indenant.
- 1 maggio 2010 06:23


text:
L'Ufici de Lenghe Bretone al à metût sul so sît internet, a disposizion dai studiôs e dal public, KerOfis, o sei la base di dâts sui toponims metude adun cuntun lavôr lât indenant par cuindis agns. Si trate di passe 46 mil nons di lûc, compagnâts di uns 37 mil pronunciis, 14 mil variantis ortografichis e plui di 60 mil formis antighis. In cierts câs, i nons a son compagnâts ancje di notis etimologjichis. L’obietîf di fonde di chest lavôr al è chel di ufrî un cuadri sigûr, ancje dal pont di viste de grafie, massime pal ûs public de toponomastiche, a tacâ de segnaletiche stradâl. In plui dai nons di lûc, des aministrazions e dai monuments principâi de Bretagne, KerOfis al ufrìs ancje la version bretone dai toponims forescj plui impuartants.
Font: Ofis ar brezhoneg, 04/09


text:
Viodìn mo... no soi sigûr di vê voie di fâ lis piagnatutis, vuê, che tant 'nd àn za cjacarât un pôc ducj dapardut, ma jessint che - ben o mâl - îr al stadio mi soi divertût, (a part i pîts glaçâts) o fâs un sfuarç.
Duncje...
Us dîs subit che il 4 a 1 al è un pocut bausâr... Inte prime mieze ore, il Cagliari al jere organizât, cuadrât e ben metût in campo. E se al jere un che al podeve segnâ, forsit, al jere lui.
No parcè che chei dal Udin no i metessin impegn, ma soredut parcè che a jerin plens di pôre di falâ.
Cui che al zuie a balon al sa ce che o intint... che sensazion che se tu provis a fâ alc al pues dome lâ mâl e se al va mâl dopo si larà dome in piês... Insome. La trancuilitât e je saltde fûr dome dopo il secont gôl, parcè che prin a jerin ducj come se a vessin mangjât il vinavil prin di tacâ!
Si che duncje...
Brkic 3/5: sul gôl nol podeve nuie, okay, ma disin che chê sensazion di sigurece no ta la da mai... ogni volte che al à la bale tai pîts o che a tirin lui ti fâs deventâ une vore religjôs, fasint dî di continuo: "odiudiudiu!". Ah, la gnove e je che îr la curve e à risolt il problema dal non cambiant di "brkic-brkic" a "zeliko-zeliko"... ma no che al sedi cambiât masse. :)
Angella 4/5: al è une vore biel viodi un zuiadôr che al sta cuiet, nol zuie, e cuant che e togje a lui al è in grât no dome di zuiâ ben (a part la capele finâl) ma adiriture di segnâ! Il zovin al à i numâr par jessi une buine alternative a Domizzi, ancje parcè che al à dome un pôc mancul di cativerie, ma al recupere cui pîts.
Hertaux 3/5... insome... ogni tant, cuant che un dal cagliari al decieve di fâlu fûr, lu à fat fûr. Nol à zuiât mâl, ma se lu metin di front a un atacant di chei bulos, lu schiribice prin ancjemò che al disi il so non. Al pues cressi, per, e al cressarà.
Danilo. 4/5 E jere ore! Ancje lui, di cuant che o vin segnât, si è visât di dôs robis: di jessi brasilian (ven a stâi di savê doprâ i pîts) e di jessi un dai miôr centrâi dal campionât passât (che al à il sens de posizion e no i covente cori tant)
Allan 4/5 inte prime mieze ore ancje lui al coreve di ca e là ma cence mai dâ une bale in profonditât e pierdint plui di une. Dopo al à capît che cul rientro di Lazzari (che al continue a coventâ, par dâi al centrocampo geometrie) lui al podarès jessi chel che al dà fantasie, e difat... insome, un zuiadôr di cjoli al Fantacalcio a Zenâr!
Di Natale 4/5 Disêt ce che a volês, ma îr Totò al à fat une siore partide. Par gno cont il miôr in campo. Inte prime mieze ore al è stât lui a fâ capî che bisugne provâ e riscjâ (tirant di çampe) e po dopo al à zuiât come un vêr numar 100, cjolint balis e dantlis... di spes no si cjate ancjemò cun Fabbrini, ma a dî il vêr al è il mancul piês. Forsit bisugnave no vê dûl e, sul tre a zero, gjavâlu. Ancje se a fasevin fâ une corsute e Barreto, par dî une, no mi someave mâl.
Pereyra. 3/5 Mi è plasût mancul di altris voltis, ancje se ducj a cjacarâ bel di lui par il gol che al à cambiât la partide. Però visinsi che al è stât un regâl e che fin ta chel moment nol è che si lu veve viodût plui di tant,
Faraoni. 3/5 super imbambinît inte prime mieze ore, podopo al à capît di jessi bon di cori e cuissà, forsit pe prossime volte si inacuarzarà che al è bon ancje di saltâ l'om. A mi mi somee un che al à un grant potenziâl, ma emotivamentri nol è ancjemò pront a gjestî la partide. Cjalait la mischie cul gôl di Angella... al veve di butâle dentri lui tirant une sglavinade, e no chê fufigne li!
Badu 3/5 Cuasi ducj a dî che al jere tra i mancul incisîfs... ma jo invezit o dîs une robe: kilometros! Al à fat kilometros... al jere mo di ca e mo di là, e dopo al è clâr che al pierdeve balons che che il passaç plui just che al à fat al jere cinc metros lontan dal compagn... ma insome... al è un zuiadôr di cuantitât e se il centrocampo al à tignût no si pues no dâi un piçul merit ancje a lui.
Fabbrini 3/5, ma insome, al à ancjemò tant di imparà, e no dome par il fat di jessi simpri par tiere. Fintremai che i sivilin il fal al va ben. Plui che altri al da la sensazion che se al fases i moviments diferents al podares cjatâsi plui spes di front dal portîr... starin a viodi.
Pasquale 3/5. A part il gôl, al varès di provâ di plui e fâ viodi che al sa cori, cun e cence bale al pît. E magari viodi di meti i cross cence smicjâi al prin om di che altre scuadre che al cjate. par il rest.. brâf.


text:
Lassant stâ i ricuarts che une foto di cheste fate a po vê, par me, ch'a soi nevôt, soredut cumò che i nonos no son plui, a stavi cjalant tropis robis che si rivin adore a viodi dentri une imagjine cussì.
Me none a è discolce, par ce che si sa che ta che volte nol pareve bon un om plui bas di une femine. Me mari cui lagrimons tai voi, par ce che a vuleve a ducj i coscj tignî su la pipine, ch'a no jere so, ma a jere lì dal fotografo. Me barbe, che a sintî me mari, ta che volte nol jere dome il plui picinin dai fradis, ma ancje il plui biel. Sa fossin cumò, cun che muse ch'a somee ch'a i vedin scliçât voi, nâs e bocje tal mieç, a saressin pronts a dî ch'al è un pôc malfat.
Me nono, a cjalâlu ben, si rive a viodi ch'a i mancje un toc di orele, ch'a jal'à taiade so none, intant ch'a i taiave i cjavei di piçul (cu la scudiele, of course)
Par no cjacarâ dai vistîts, bogns par une gnoce, e da la maniere che ducj, puarets, a cjalavin ta l'obietîf. Si sa, ta che volte fâ une foto al devi sedi stât come la in vuere: satu tu ce che ti podeve capitâ?!
Ad ogni mût, ancje se cumò, ancje jo ch'a no ai mai vût passion pa lis fotos, an fâ a centenârs, no rivi a cjatà nissune ch'a rivi adore a contâ tantis robis come ches ch'a contavin li imagjinis di une volte.
E no stêit dimi ch'a è dome cuestion di ricuarts. Jo pensi ch'a sedi ancje une cuestion di imagjinis ch'a àn alc ce dî. Une volte, lis musis e i cuarps e jerin ce ch'al restave da la fan e da la fature, a jere une dignitât e un plasè di vivi che cumò neancje tal sium a rivin adore a cjatâju. Chel ridi pene pandût, sui lavris di me none, al è il stes ch'a i ai vedût intor simpri, fin che a vût flât, cualsiasi disgracie o fastidi ch'a i fos capitât.
A je propit vere. No son dome lis peraulis, ch'a insegnin.


text:
O stoi cjacarant soredut di cover.
Comencin cui dî dôs peraulis dôs dai Disfashion, ch'a son dai zovenots ch'a sunin soredut i tocs dai prins Skunk Anansie, ma nome chei. Ju ai viodûts a Rivignan, ormai pensi scuasit un mesut fa. Il puest, il fairyland, al je une vore pôc partat pai concierts (a mancul che no sedis dotâs di vista a raggi infrarossi), ma bisugne dai at che an stâ organizant un grum, tai ultins timps. La prestazion dai mei amîs di myspace, par altri, a jere vixiade di che de sere prin, a la cjase mate. A ogni mût no mi son displasûts, cuant che sunavin l'ogjet primari de lôr band, ven a stai i tocons di Skin e company contignûts jenfri Paranoid and Sunburnt e ancje tal disc subit daûr.
Disin pur che cuant che une cover band a cjante come un omagjo, cence lâ a cirî in dut e par dut l'efiet fotocopie, no podin displasè, soredut tignût cont che tocs come chei jenfri Paranoid and Sunburnt, par me, a restin un scjalin sore di chei altris. Ad ogni mût sa us capite di sintîju sunâ di cualchi bande, vait. Podês brincaiu sul lôr space, sa us interese
Altris dôs peraulis, ma chi sari propit veloç, a son di scugnî spindi sui Toys. I Toys a son une cover band dai Queen, ju ai viodût a le fieste da le bire al Fiera, ma ju soi gjoldûts un grum, ancje se jo no soi un sfolmenât pa le band di Freddy.
La cuestion a è che che chi a son brâfs. E nol è dome le vôs che samee a Mercury ch'a ju fâs plasè. A je dute une cuestion di mestêr. An un baterist brâf di fa pore, tant par comenzâ, e ducj chei altris no son di mancul. Le vôs a je al altece di Mercury, e o ai za dite dut. Cun di plui a son un di chei grops che an rispiet pa lis cjançons che interpretin. Issio, vait a viodiu sa us capite di sintî ch'a sunin chi ator. A meritin, ancje sa no vessin di plaseus i Queen.
Par ultins dôs peraulis sui Playa Desnuda. A je da l'istât passade ch'a soi curiôs di sintiju. Parcé? parcè che cu le ghitare in man a je Jvan Moda. no savês cui ch'al è? Mal. Par me al je un grant, di cunat che un pôcs di agns fâ lu ai sintût sunâ a musiche furlane fuarte cun "Mueç" ch'a a dut vuê al è un dai miôr tocs rock-blues par furlan ch'a sedin mai stâts scrits. I doi discs dai Pantan, cun di plui, a son doi siors lavôrs. E pur... E pur i playa desnuda no ai rivât adore a sopuartaiu. Ai scugnût lâ vie.
Diseimi stupit, ma jo propit no jal ai fate. Intindinsi, a fasin ben, ce ch'a fasin, ma ce ca fasin, a nol fâs par me!
Se seis di chei che crodin che "Messico e Nuvole" al à scrite Giuliano Palma e us plâs che gjenar di musiche lì, alore vait a viodiu, ma se Giuliano, par vuatris, al esist dome in virtût dai Casino Royale, ben, alore lassait stâ, parcè che cuant che a sunaran Black Hole Sun dai Soundgarden in version "Bluebeaters" a podares vignius un colp e di scugnî cori cjase a scoltâ un vecjio disc di Cornell e colegas! Cuestion di gusts, insome.
Mandi a ducj e bon fin setemane!


text:
VIERZIDURE - Une anade buine pal Furlan
Il presidente de ARLeF, Lorenzo Zanon nus fâs un belanç su la lenghe furlane
No covente jessi patîts di furlan par rindisi cont che il 2011 per marilenghe nol è stât un an come ducj chei altris. Baste cjalâ a ce che al è stât il grant event dal Liet International, il festival des cjançons intes lenghis des minorancis che al à trasformât Udin inte capitâl europeane des comunitâts regjonâls che a tutelin lis lôr lenghis. Che a son mancul feveladis dal inglês, dal francês, dal spagnûl o dal talian, ma che daûr a àn une tradizion lungje di secui, e un valôr che i lôr popui no vuelin e no puedin dismenteâ.
O fasìn il pont sul Liet ma ancje su dut ce che il 2011 al à puartâ in teme di tutele de marilenghe cul president de ARLeF, la Agjenzie regjonâl pe lenghe e pe culture furlane, Lorenzo Zanon.
President, il Friûl pe prime volte al à fat di senari al concors musicâl plui impuartant d’Europe par ce che al intes lis lenghis di minorance. Passât l’esam?
Il Liet al è stât un sucès. E jere une prove une vore dificil, dal moment che no vevin mai vude cheste esperience che nus meteve intor i voi de Europe interie. O vin vût coments une vore bogns di bande di ducj par cemût che e jere organizade la manifestazion. Sedi i artiscj che lis delegazions a àn preseade la citât, il teatri e l’acet che ur è stât dât: in particolâr o vevin tant che ospit Alexej Kozhemyakov, che al è il cjâf de segreterie dal Consei di Europe che al à competence su la atuazion de Cjarte europeane pes lenghis regjonâls e minorizadis. Un funzionari une vore influent che al à fat capî in maniere clare la sô maravee par une organizazion professionâl e curade intal detai grazie ancje ae colaborazion de Cooperative di Informazion Furlane. Il nivel des cjançons po al è stât une vore alt, e chest al à judât a vê ancjemò plui visibilitât.
Difat al è stât une vore di risalt internazionâl. Il non di Udin al è rivât ancje su “The Independent”, un dai plui impuartants gjornai inglês. La uniche che no si è visate dal Liet e je stade la Rai…
O soi stuf di ripeti ce che o pensi de sotstime che la television di Stât, che e sarès tignude a tiermins di leç a prestâ atenzion fuarte aes minorancis, e pant simpri di plui rispiet aes tantis iniziativis che a son imbastidis sul furlan. O ai di dî, dut câs e a onôr dal vêr, che la Rai e à seguide une iniziative di chês che si son zontadis al Liet, il festival dai coros par furlan e par sloven dai fruts des scuelis de regjon che si son dâts dongje a Pagnà. Un spetacul bielissim e plen di int.
La centralitât europeane di Udin si viôt ancje de Mostre dal Cine Furlan che ogni doi agns e devente Mostre dal cine des minorancis…
La competence dal Cec e i leams che si son creâts in chescj agns a permetin vuê di considerâ Udin il centri de cinematografie intes lenghis mancul pandudis. Stant che lis pruduzions cumò a son simpri plui bielis e impuartantis cul lâ dai agns si podarà ancje rivâ a celebrâ ogni an une edizion di chest festival, ma par cumò la scansion bienâl e va benon. Se po si fevele dal cine furlan, mi somee vivarôs ma i coscj di produzions impuartantis a son pardabon dificii di frontâ.
Di cuant che al vuide la ARLeF, lui al insist su la valence ancje economiche de tutele dal furlan.
Sigûr! Baste pensâ ae valence turistiche che e podarès regalâ la identitât di Udin capitâl europeane des minorancis. Si varès turiscj di Gales, Scozie, France, Spagne e no dome: la dimension plurilengâl e atire la int, parcè la Europe di vuê e je multilengâl e multiculturâl. Ma jo o pensi ancje che ducj i investiments sul furlan non son caritât par cuatri gjats, ma aur pai zovins che cu lis cognossincis in marilenghe a podaressin cjatâ chê ocupazion inteletuâl che vuê in altris cantins no je a disposizion. I çurviei furlans si puedin tigni achì, baste volê.
Al covente crodiji, però…
Mi somee che, a fuarce di bati, tai politics de nestre Regjon e sedi nassude une gnove cussience dal furlan, tant che clâf de nestre specialitât. E a son tantis lis robis, ancje ambiziosis, che a son al studi. La plui impuartante, o pues anunciâlu ae “Patrie”, e je la analisi di fatibilitât di une Agjenzie Europeane su lis lenghis minoritariis che e vedi sede a Vile Manin. Un sium? No. O stin lavorant par chel. Clâr che a coventin risorsis, ma la robe e darès un sburt incredibil al sisteme Friûl.
L’an che si siere al sarà memoreât tant che l’an de leture publiche de Bibie, un event di comunitât che al à tirât dongje i furlan intor a un progjet unificant.
Sì, al è stât ancje chest un sfuarç organizatîf no di pôc. Ma se in dut chest al è stât un mert, al è chel di vê metût adun dutis lis realtâts plui impuartantis dal mont furlan. Lis trê Provinciis e lis trê Diocesis, la Regjon, la Universitât, i mieçs di comunicazion e lis associazions in prime linie su la tutele de lenghe. E il gradiment al sta tai numars. 140 mil contats sul sît di Radio Spazio a fevelin clâr dal interès che la operazion e à stiçât.
Ma ise finide lì?
No. Intant pal 3 di Avrîl o volarès mantignî ce che o vevi prometût a ducj i letôrs, ven a stâi regalâur il discut cul toc che a àn let, plui la introduzion e la fin de leture. Chest par lassâur alc di tangibil. Pe consegne al coventarà il Teatron di Udin, parcè che a son pardabon tancj… E je la iniziative popolâr plui incisive e significative che mi impensi mai fate su la lenghe furlane. E la colaborazion che o vin sperimentât in chel periodi e va recuperade in altris situazion, pal ben de marilenghe.
La marilenghe. In ce situazion ise?
Buine, mi somee. L’ultim scandai che al è stât puartât indevant e che o vin presentât cualchi setemane indaûr al fevele clâr e al presente un stât de lenghe avonde bon par cognossince, pratiche e ancje nivel di acetazion positive di bande de opinion publiche. La tutele, al contrari di chel che si pense, e à pôcs aversaris tal mieç dai furlans.
Par valorizâ la lenghe un imprest come il Grant Dizionari Bilengâl Talian-Furlan al jere necessari. Jerial necessari ancje stampâlu?
Salacor ducj chei che a àn doprât fin cumò il dizionari eletronic che al è logât su Internet no sintiran bisugne di cjoli la edizion su cjarte, ma stant che i mieçs eletronics no son doprâts di ducj, pes bibliotechis e par tancj furlans al è impuartant tocjâ cun man chest lavôr. Un lavôr lunc 13 agns e che al veve di rivâ a un pont dulà che ducj a podessin viodi la grandiose operazione che e je stade fate.
Dut câs a son impuartants personaçs de culture furlane come Adrian Cescje che a àn rilevade une incoerence rispiet a cemût che il dizionari al jere stât pensât…
Jo mi cjati a ereditâ une opare pensade e realizade tal cors di un grum di agns. Adrian Cescje al è un che al à dât une vore ae culture furlane e jo o ai rispiet di ce che al pense. Dut câs lui al fevele di linguist, e o pensi che la preocupazion che al à e sedi che la publicazion dal dizionari su cjarte e fermi il lavôr di definizion dal corpus e dal status de lenghe. Nuie di plui lontan des intenzions de ARLeF. Il progjet nol è sierât nancje par un pêl. O savìn che a coventin imprescj di setôr e ancje magari un vocabolari monografic. Il lavôr nol è mai finît.
A proposit di politiche linguistiche, une altre buine gnove e somee rivâ de scuele dulà che al è stât prontât il regolament pe introduzion dal furlan e cumò a son viertis ancje lis listis par cjatâ i docents che a laran a insegnâ la marilenghe ai fruts.
Savessial cetant che o vin sburtât par rivâ a chest pont! La machine de scuele e je dificile di indreçâ. Dut câs o stin lavorant par jessi pronts cui materiâi didatics, e o continuarìn a marcjâ strent ducj chei che a àn responsabilitât in chest compart. Bisugne partî: no son scusis. Ancje se i bêçs no vessin di jessi avonde, al covente instès scomençâ, parcè che al covente dâ un segnâl concret al 60 par cent des fameis che a sielzin di fâ imparâ la marilenghe ai fruts.
Si rivaraial a tacâ cul an che al ven?
Si scuen. Ma o viodarìn ca di cualchi dì se a saran problemis, parcè che i timps a son strents. A Fevrâr a son lis preiscrizions, e al covente jessi in vore. Jo o soi otimist.
Buinis gnovis ancje par radio e televisions privadis. Ce covential par garantî la plene operativitât di chescj mieçs di comunicazion?
La sigurece di podê vê finanziaments plurienâi. Al sarà un pas fondamentâl, ma par intant al è stât impuartanton sigurâ aes emitentis locâls i fonts par trasmeti programs par furlan. I va dit grazie al assessôr De Anna che al è stât di peraule, cuant che si jere impegnât par prontâ chestis risorsis. La sensibilitât che al à mostrât su cheste materie le sta vint ancje par judânus a struturâ in maniere simpri plui eficiente la nestre Agjenzie. Al va dit che cuant che e je stade metude sù no veve nancje une plante organiche ni une direzion. Cumò o stin cirint di rifondâle par lavorâ simpri plui e miôr.
Ultime domande. Cu la poesie di Cappello, Vallerugo e Zanier, la biografie dramatiche di Fantini su pre Checo Placerean e la zornade di studi su Elio Bartolini la Farie Teatrâl Furlane e mostre di jessi aromai deventade une realtât. Saraial mai pussibil rivâ a un Teatri Stabil in marilenghe?
La Farie e je une scommesse no indiferente e mi fâs plasê viodile cressi cussì. Coordenâ un mont di int creative come chel furlan al è une sfide che e riscje di fermâsi devant di tensions e rivalitâts che in cjamp culturâl si cjatin dispès. Fin cumò i risultâts mi somein une vore bogns e l’assessorât ae culture al à fat cressi di 80 a 100 mil euros il contribût assegnât. Mi somee un segnâl impuartant par sburtânus a pensâ a produzions di nivel, ma ancje ae formazion, ae ricercje, ae publicazion. Parcè che il teatri al è un lengaç di fonde par dâ dignitât a ogni lenghe.
Walter Tomada


text:
IL FERÂL. L’Italie raziste, o ben: l’ore dai conts
Aromai no passe zornade che la television e ducj i mieçs di informazion o disinformazion dal Stât no vegnin fûr cun câs di intolerance, di malinfidence, di asse cuintri dai “forescj”. E par forescj si intint prin di dut chei ch’a vegnin di fûr da l’Italie, par passâ, planchin planchin, a chei ch’a vegnin di fûr de regjon. E stant che la puritât dai vignadiçs e je di riunde meridionâl (no si à mai sintût a fevelâ di un flus che di ca sù al ledi par in jù), ve che a un cert pont une buine part da l’Italie si cjate cuntune brute pice. E, grate che ti grate, e je une pice che i benpensants le clamin razisim.
A part la grande confusion, la imprecision, la deformazion dai fats, che di un câs a fasin un cjiscjel, o pensìn che e sedi une buine ocasion par lassâ di bande la retoriche, che cun chê no si cumbine nuie, e di cjalâ in muse la realtât, cirint di no spaçâ par carognis chei che a palesin un mâl che al è. In câs, a saran carognis chei che·chest malstâ lu àn inviât, promovût, judât, e che no fasin nuie par meti rimiedi.
Se dopo cent e passe agns di Italie unitarie, prime risorgjmentâl, po fassiste, po antifassiste, si cjatìn denant di dôs Italiis e di un Nord che nol pò plui digjerî la invasion dal Sud, al è clâr che no si trate plui dome di une matetât.
UNITÂ REPEÇADE_ Al è alc che nol cuadre tal mût che cheste Italie e je stade repeçade. Cjalant i fats, tocje che la unitât de spice des Alps fin ae ultime ponte di tiereferme e jere plui une sflocje o une ilusion o une prepotence che no une realtât. Si tratave di un disen politic che nol tignive cont des realtâts culturâls, storichis e etnichis. Come meti adun plui cualitâts di fasûi e po scjassâ dut tun tamês sperant ch’al salti fûr il fasuli standart. Al sarès stat un delit, parcè che si varès staronzade dute la diviersitât e la ricjece par fâ vignî fûr une robe bastarde e sterpe.
Cumò; tune clime plui libare o plui slavrade, cualchidun al tache a dî “Vonde!”
E al passe par trist dome parcè che al vise la comunitât statâl dal malstâ che al è, che si lu sint in ducj e che si à pôre a pandilu. O pôre de religjon o pôre de politiche o pôre de publiche impinion. Salacor al è rivât il moment di tornâ a clarî la cuistion
Che l’Italie e sedi fate di int di diferente no je une invenzion di chel o di chel altri. E je une constatazion confermade de legjslazion statâl che no jere tant cjalde pai particolarisims. Parcè ano fatis lis regjons? Parcè certis regjons sono a statût speciâl? E cualis sono a statût speciâl: chês plui vualivadis o chês là che la diference e je plui marcade, adiriture etniche, di gjernazie, di cocje?
Cuant che si tratave di fâ l’Italie, tant de bande catoliche che de bande laiche, si fevelave di federalisim. Une idee che no si pò no cjatâle juste, par ducj, ancje se la reson dal Stât o la prepotence dal plui fuart no le àn lassade madressi.
SALVÂ LA DIVIERSITÂT_ L’Italie e à une sô ricjece te diviersitât e dome salvant la diviersitât tune unitât plui largje si pues dî che la convivence e je positive. Se par jessi talians, ch’al è un fat prin di dut politic-ministratîf o vin di staronzâ il cjâf ai todescs e ai furlans e scurtâur lis ongulis e i pîts ai meridionâi, si capìs che une Italie dal gjenar e sarès une disgracie. Cjalade di ogni bande, ancje par ledrôs. Duncje la division in regjons e va tignude, e va rinfuarçade, cumò che no ’nd è plui pericui di fuarcis centrifughis. Ancje par chel decentrament ministratîif ch’al sares spieli di modernitât, di maturitât e di sintiment.
La diviersitât e salte cuant che si scomence, a pueste, a meti adun in forme disordinade, prepotente e ricatatorie, fuarcis diferentis. Al sarès come cumbinâ un matrimoni fra int che no si vûl o che no je ancjemò preparade a vivi insieme.
Il miscliçâju par fuarce al jude a odeâsi no a volêsi plui ben. Parcè che il vivi insieme al è un ben cuant che al è cirût e bramât no cuant che al è imponût.
DISLIDRISAMENT_Duncje un Stât al à di fâ il pussibil par che ogni talian al puedi vê la pussibilitât di vivi a cjase sô, te sô clime fisiche e culturâl. Al da di plui parcè che al è in armonie cun dute la sô storie e al sa di lavorâ par un doman ch’al è so e dai siei fîs. Lassant la sô tiere, si cjatarà dislidrisât e al varà simpri ce pierdi. Se al tornarà cjase al varà pierdûts i agns de “profugance”. Se al restarà lontan al varà pierdûts i valôrs e i peams de sô tiere di riunde. L’emigrazion no je mancul dure fasint mancul chilometris o passant mancul frontieris. Chest esodo dai meridionâi viers il Nord, chest “viaç de sperance” come che lu àn clamât, in realtât al à servît dome a sfurnî i pâis là jù e a ingrumâ ca sù int disadatade, che si è cjatade cence lidrîs e cence pomis, distacade de sô risultive e no preparade a supâ 1′aghe de tiere che si jere sistemade.
Cussì o vin viodûts paîs a deventâ citâts, là che plui che convivence e jere grande confusion culturâl. Si lassave cori dome parcè che i bassarûi a puartavin mandopare e a consumavin i bêçs tal lûc di emigrazion. Cumò che no si à plui dibisugne di lôr, a Milan, a Torin e tes zonis industriâls dal Nord si scomence a berlâ cuintri di lôr. Ma lôr no puedin tornâ jù, parcè che ur son nassûts i fîs e i nevôts, che si cjataressin mâl ancje tornant tes tieris dal soreli.
Chest par chel ch’al rivuarde il “triangul industriâl”, là che i meridionâi a son vignûts a rimpolpâ la culumie adatantsi a dutis lis voris e a dutis lis umiliazions.
NISSUN RIVUART_Diferent il câs di altris tieris, come par esempli il Friûl, là che no son rivâts cu·la valîs di carton, ma cun tant di lauree o di diplome o di gjachete cu lis steletis. Nojere une int disperade che e rivave a domandâ un toc di pan adatantsi a fâ robis che chei dal puest ur puçave di fâ. Chi di nô i furlans a àn continuât a fâ i contadins, i muradôrs, i operaris, e lôr a àn cjapade in man la scuele, la ministrazion, lis puestis, l’esercit, la polizie, i tribunâi e vie; in pratiche i puescj di comant. La leç ur dave dirit e par chel plui di un si à sintût in dirit di alçâ la vôs, di sbeleâ i furlans, di tratânus di biadaçs e di indurmidîts. Soredut si son sintûts fuarts de fuarce dal Stât, che ur dave titui e timbris, e no àn vût pêl di rivuart par chê realtât plui vecje e plui vere de leç, che e je la int, cul a sô storie, cu la sô lenghe, cul so mût di fâ di sigûr diferent dal lôr. Gjavant cualchi ecezion, si pò dî che no àn fate cuissà ce fadie par adatâsi. Parcè che si sintivin legjitimâts dal podê centrâl. E nissune istituzion, ni statâl ni gleseastiche no ur à mai domandât, in cambi dal pan che a cjatavin, un tic di sensibilitât e di rispiet pe gnove realtât.
PRECEDENCE A LA NESTRE INT?_Cumò che il contest sociâl e economic al è gambiât, ancje i furlans a àn tacât a domandâsi se, par câs, nol sarès plui just, a paritât, dâi la precedence a la nestre int, in non di chê diviersitât che o vin dit prime. Nissun furlan nol disarà che nô o sin miôr di lôr, ma dome un prevignût o un vendût nol viodarà la diference, e grande, fra nô e lôr. Chest al è sucedût soredut par dôs resons: che i furlans a àn tacât a studiâ di plui e duncje il materiâl uman pai uficis e pe publiche ministrazion al è; che i puescj di lavôr si ridusin simpri di plui e duncje ogni om di sintiment al dîs che, a cjase sô, la cjadree i tocje prime a lui. No si pò pretindi il contrar. Al sarès catolic, ma no uman.
Ce si puedial fâ, denant di chest malstâ che di sigûr al cjaparà simpri plui pît?
Batisi par che la riforme de publiche ministrazion e cjapi simpri di plui la dimension regjonâl in dut. Al rint di plui, al è plui onest e al è plui rispietôs di chei valôrs che a vegnin prime de unitât d’Italie.
Pretindi che la int che si è riplantade chenti e capissi che culì e je un’altre tiere, un’altre int, un’altre culture. E come che lôr, a cjase sô, a van indenant tes lôr tradizions sbombantsi de unitât taliane, cussì a àn di permeti che ancje i furlans, in Friûl, a puedin vivi di furlans, cence jessi obleâts a jessi i unics in Italie a sacrificâsi par une ideologjie. Che a cirin di adatâsi, di cognossinus, di insedâsi in chest nestri ambient culturâl e religjôs cun creance e cun delicatece. I furlans no ju pararan fûr istès, ancje parcè che a son bogns di bruntulâ dome cuant che nissun no ju sint. Se invezit a ciraran di deventâ dai nestris, a cjataran ancje un bon stâ. No par nuie nol torne jù nissun. Se podopo a cjatin scrit su cualchi mûr cualchi peraulate, al è il minim che un popul invadût e umiliât in ogni forme al puedi fâ. O din dut, si lassìn puartâ vie dut; no vino propit nancje di rugnâ? Alore copaitnus daurman! Ma par podâ da un judizi obietîf, si varès di disledrosâ la situazion. Tant a dî fâ une leç là che i furlans a puedin invadi ducj i ufizis dal Sud. Par cumò, stant che al è ver il contrâr, nus tocje di cjapâ il dam e lis colpis; stupits e triscj. E il Stât che al è il prin responsabil di cheste porcarie, al à il coragjo di fânus ancje la predicje.
La Patrie dal Friûl, n 6 Jugn 1988 ❚
pre Antoni Beline


text:
D'in chê vôlte, o ai simpri cirût di cjatâ chel plasê e o ai da dî che se cualchi vôlte o i rivavi dongje, o mi cjatavi simpri in Friûl. Il pan par me al a di sei il pan dal dí. A nol m'interesse se cuant ch'al é fresc al si digjerís mancul ben. Che le croste a sedi crocant come un biscot e ch'a si disfi in te bocje o no, le gletarai cun plasê par fâ puèst in te bocje al bacon ch'al ven. Acompagnâ il pan cun tun toc di formadi e un tai di vin sentât in somp di une mont al sarès l'ideâl ma spès, al mi mancje il timp di lâ sù la mont e alore o cîr di fâ zence.
Indulà ch'o mi cjati cumó, a é une vile plene di forescj di ogni bande che a son rivâts cun lis lôr specialitâts e par fuarce cul lôr pan. Cussiché, a volê, o puedarès vê ogni dí une sorte di pan difarent ma dopo vent provât une cinquantine, o ài aromai lis mês preferencis. Il pan turc al mi veve atirât une dí par vie des semencis di sesamo sparniçadis parsôre ma il pan in sé al ere masse flap e le consistence a someave plui a chê di une gome americane che a un pan di cjase.
Il pan francês sot forme di baston ma clamât "baguette" o ai savût, ch'al ere francês dome parce che un panetîr austriac emigrât a lu veve mitût di mode a Parigji ma sicome ch'o no vevi cjatât di miôr, o mi eri adatât cun chel ancje se le croste, un grum dure, a mi sbregave i cjantons dai lâvris cuant che ingort o afamât o muardevi drenti par distacâ un bacon. La ciabatta, a sarès un pan talian vignût fûr achenti par fâ concurince al francês ma par me al é ancjemó piês parce che le croste a é masse spesse e sa no tu lu mangjis a pene fat, cualchi ore dopo, al devente cussí dûr ch'a tu scuens seâlu cun le circolâr parce che il curtís a nol cji baste.Il pan Belga al sarès une pagnote di un Kg plen di molene e scuâsi zence croste ch'a tu scuens taiâ cun le see dal panetîr senó a cjase a no tu rivis a tajâlu cul curtís.Finalmenti, da un piès o ai sielzût il pan integrâl parcé che il blanc o lu cjati zence gust e cun dutis lis sortis di pan o ai cjatât chel ch'al mi dâ plui plasê di ducj e al é chest in te foto. Al é dividût in trê. Une part cun lis sepis di gjirasol, une part cun chês di lin e une part cun chês di sesamo che passant tal for a cjapin un gust di rustît deliziôs ma il gust al é soredut chel dal pan che, ancje sa nol vès sù lis semencis al sarès distès il miôr. Ce ao da dîus? Il gno gjoldi a nol é di nissun âltri e spiegaus il gust al sarès come tradî invesit di tradusi. Vignît da me a fâ colaseon e o mi contarês le vuestre impression.
Si potrebbe chiedere ai sommeliers di giustificare il loro sapere per il vino col pane ma nessuno sarebbe interessato di dare un voto a un pane che soltanto il 10% di una via o di un quartiere potrebbero apprezzare. Dunque: ognuno ha il suo pane. Paese che vai, pane che trovi. Pensavo per molto tempo che le migliori varietà si trovassero in Italia e continuo ancora d'esplorare le possibilità e fin'ora, il miglior panino che abbia mai mangiato era un panino fatto a Tolmezzo nella regione delle alpi carniche.
Certo era un panino di farina bianca che ormai non apprezzo più peró il suo gusto ed il suo profumo non li ho solo nel la bocca e nel naso ma nella testa. Nel Belgio, non é come negli USA dove tutto viene industrializzato e gli immigrati che arrivano con le loro abitudini importano anche le loro specialità e prima di tutto il pane. Non ci sono molte maniere di cuocere il pane ma quanta differenza tra un pane e l'altro! Il pane turco mi aveva attratto per la sua forma di ciambella seminata con il sesamo ma il pane in sé é molle e senza gusto. Mi piace il pane croccante ma non come il francese che ha la crosta cosí dura che se non stai attento ti ferisci le labbra. Speravo aver trovato il mio pane quando ho trovato il pane italiano chiamato La Ciabatta ma francamente, sebbene quello con le olive abbia un gusto interessante, il pane invecchia malissimo e diventa subito duro e difficile da apprezzare.Il pane belga sarebbe la famosa pagnocca di un chilo fatta sopratutto di mollica e da mangiare a fette tagliate preferibilmente con la sega del panettiere. Troppo molle e insipido.Invece quello che ho trovato é questo nella foto. Il pane trio. Se non arrivo prima delle 11 non lo trovo più. Certo che costa 2€65 il mezzo chilo ma almeno con lui godo.E diviso in tre parti. La prima parte é quella che mi attira sempre di più con i semi di girasole arrostiti con la cottura del pane ma anche la parte coi semi di lino e di sesamo é sempre
un regalo con tutti i cereali incorporati, sono riusciti a fare un pane delizioso che conserva le sue qualità anche quando si é raffreddato tanto che punirmi a pane ed acqua, con lui sarebbe un premio.


text:
UE: presentade la Rêt pe promozion de diviersitât linguistiche
E je stade presentade ai 11 di Jugn a Bruxelles la Rêt pe promozion de diviersitât linguistiche che e à chê di promovi e svilupâ lis lenghis minoritariis europeanis. La Rêt e je stade fondade tal Dicembar dal 2007 cu la partecipazion de Comission europeane, di guviers statâi e regjonâi, di universitâts e centris di ricercje, e di organizazions no governativis. I membris di cheste struture a lavoraran adun par dâ fondis plui saldis al plurilinguisim in Europe e a metaran in rêt lis pratichis miôr par promovi e infuartî lis lenghis minorizadis.
Font: Welsh Language Board, 09/06/08


text:
Ai 13 di Avrîl il Bòrd na Gàidhlig, l’organisim di riferiment de politiche linguistiche pal gaelic scozês, al à presentât “Ginealach Ùr na Gàidhlig”: un plan di azion par incressi il numar des personis che a fevelin par gaelic. Il document al è stât preparât pal guvier scozês e al à dentri propuestis in detai par aumentâ il numar di personis che a imparin e che a doprin il gaelic e par miorâ l’acès aes risorsis e aes struturis che a àn chest stes fin. A son cinc i cjamps di azion primarie, ven a dî: la scuele, la educazion prescolâr, la educazion pai adults, la poie ai gjenitôrs e la promozion linguistiche. Par ognidun di lôr si sugjerissin strategjiis di intervent, risorsis necessariis e timps di rispietâ. No je une rispueste uniche e no je une soluzion sole che e permet di salvâ une lenghe minorizade – al à spiegât il president dal Bòrd, Arthur Cormack – duncje, par sigurâ l’avignî dal gaelic, si à di meti in vore une schirie di strategjiis che a àn di jessi svilupadis in maniere coordenade. Tra lis propuestis concretis si fevele di un aument dal 15% dai fruts che a frecuentin lis scuelis primariis gaelichis: un obietîf che si podarès rivâi cence bisugne di un aument des risorsis, ma cuntun ûs diviers dal milion e mieç di sterlinis che cumò a vegnin metudis ta chest setôr.
Font: Bòrd na Gàidhlig, 13/04/10; BBC, 15/04/10


text:
Ai 14 e ai
28 di Otubar si son tignûts i doi turnis des elezions parlamentârs
in Lituanie. La politiche di “austeritât” metude in vore dal
guvier conservadôr vuidât de Union Patriotiche (TS-LKD) e à
sburtât i eletôrs lituans a votâ massime pai Sociâi Democratics
(LSDP), che a àn otignût 38 parlamentârs (13 in plui des elezions
dal 2008), e pai Laburiscj (DP), che a son passâts di 10 a 29 elets.
Il dopli sisteme di vôt, in part par circoscrizions e in part
proporzionâl, al à limitât un pôc i efiets de sconfite eletorâl
de Union Patriotiche che e à rivât a otignî 33 parlamentârs (12
in mancul de volte stade) cundut che la sô percentuâl di
preferencis e jere di diviers ponts sot di chei altris doi partîts.
A sbassin la lôr presince in Parlament sei i populiscj di Ordin e
Justizie (TT) che al oten 11 elets, sei il Moviment Liberâl (LRLS)
che a ‘nd à 10. Un tra i risultâts plui significatîfs di chestis
elezions al è però il sucès dal partît di riferiment de minorance
polache, o sei Azion Eletorâl dai Polacs de Lituanie (LLRA/AWPL),
che al rive a superâ il soiâr dal 5% dai vôts che al permet di
otignî deputâts ancje cul sisteme proporzionâl. Cui siei 8
deputâts, 5 in plui dal 2008, il partît de minorance polache al
devente il setim par impuartance dentri dal Parlament lituan.
Font:
BBC, 29/10/12; Le Monde, 29/10/12


text:
Paîs Basc: te CAB maiorance a pro de consultazion proponude di Ibarretxe
Inte Comunitât Autonome Basche, la maiorance dai citadins e sarès a pro de consultazion che il president dal guvier autonomic, Juan José Ibarretxe, al vûl imbastî ai 25 di Otubar dal 2008 in mert al statût politic e aministratîf che la Comunitât e vûl dâsi. Cun di fat, daûr di un studi comissionât dal guvier de CAB, il 59% dai citadins al è dacuardi che si ledi al referendum ancje se il guvier spagnûl lu proibìs. Il 65% des personis e declare che dal sigûr e larès a votâ. La maiorance e je ancje dacuardi tal dî che la consultazion si à di fâ ancje se ETA no proclame une gnove tregue. I plui cjalts a pro de iniziative a son i intervistâts jenfri i 18 e i 29 agns.
(Font: Mon Divers, 24/10/2007)


text: Bad Sankt Leonhard im Lavanttal, Bleiburg, Diex, Eberndorf, Eisenkappel-Vellach, Feistritz im Rosental, Feistritz ob Bleiburg, Ferlach, Frantschach-Sankt Gertraud, Gallizien, Globasnitz, Griffen, Köttmannsdorf, Lavamünd, Ludmannsdorf, Maria Rain, Neuhaus, Reichenfels, Rosegg, Ruden, Sankt Andrä, Sankt Georgen im Lavanttal, Sankt Jakob im Rosental, Sankt Kanzian am Klopeiner See, Sankt Margareten im Rosental, Sankt Paul im Lavanttal, Schiefling am Wörthersee, Sittersdorf, Völkermarkt, Wolfsberg, Zell


text:
lunedì 24 settembre 2012
Ecuméne: Un cuento de pastores
Sentados al abrigo de unas piedras célticas doradas por líquenes milenarios, los pastores merendaban en el monte. El sol se ponía y los buitres que coronaban la cumbre batían en el aire sus alas, abiertas sobre el fondo encendido del ocaso. La hora y el paraje despertaban la cándida fantasía de algún pastor que contaba en el corro milagros y prodigios: historias de ermitaños, de tesoros ocultos, de princesas encantadas, de santas apariciones. Un viejo que llevaba al monte tres cabras negras, sabía tantas, que un día entero, de sol a sol, podía estar contándolas. Tenía cerca de cien años, y muchas de sus historias habían ocurrido siendo él zagal. Contemplando sus tres cabras negras, el viejo suspiraba por aquel tiempo, cuando iba al monte con un largo rebaño que tenían en casa de sus abuelos. Un coro infantil de pastores escuchaba siempre los relatos del viejo: Había sido en aquel buen tiempo lejano, cuando se le apareciera una dama sentada al pie de un árbol, peinando los largos cabellos con peine de oro. Oyendo al viejo, algunos pastores murmuraban con ingenuo asombro:
- ¡Sería una princesa encantada!
Y otros pastores que ya se sabían aquella historia, contestaban:
- ¡Era la reina mora, que tiene prisionera un gigante alarbio!...
El viejo asentía moviendo gravemente la cabeza, daba una voz a sus tres cabras para que no se alejasen, y proseguía:
- ¡Era la reina mora!... A su lado, sobre la yerba, tenía abierto un cofre de plata lleno de ricas joyas que rebrillaban al sol!... El camino iba muy desviado, y la dama, dejándose el peine de oro preso en los cabellos, me llamó con la su mano blanca, que parecía una paloma en el aire. Yo, como era rapaz, dime a fujir a fujir...
Y los pastores interrumpían con candoroso murmullo:
- ¡Si a nos quisiera aparecerse!
El viejo respondía con su intonación lenta y religiosa, de narrador milenario:
- ¡Cuantos se acercan, cuantos perecen encantados!
Y aquellos pastores que habían oído muchas veces la misma historia, se la explicaban a los otros pastores que nunca la habían oído. El uno decía:
- Vos no sabéis que para encantar a los caminantes, con su gran fermosura los atrae.
Y otro agregaba:
- ¡Con la riqueza de las joyas que les muestra, los engaña!
Y otro más tímidamente advertía:
- Tengo oído que les pregunta cuál de entre todas sus joyas les place más, y que ellos, deslumbrados viendo tantos broches, y cintillos, y ajorcas, y joyeles, pónense a elegir, y así quedan presos en el encanto.
El viejo dejaba que los murmullos se acallasen, y proseguía con su ingenua inventiva, llena de misterio la voz:
- Para desencantar a la reina y casarse con ella, bastaría con decir: "Entre tantas joyas, sólo a vos quiero, señora reina". Muchos saben aquesto, pero cegados por la avaricia se olvidan de decirlo y pónense a elegir entre las joyas...
El murmullo de los zagales volvía a levantarse como un deseo fabuloso y ardiente:
- ¡Si a nos quisiera aparecerse!
El viejo los miraba compasivo:
- ¡Desgraciados de vos! El que ha de romper ese encanto no ha nacido todavía...
Después, todos los pastores, como si un viento de ensueño removiese el lago azul de sus almas, querían recordar otros prodigios. Eran siempre las viejas historias de los tesoros ocultos en el monte, de los lobos rabiosos, del santo ermitaño por quien al morir habían doblado solas las campanas. ¡Aquellas campanas que se despertaban con el sol, piadosas, madrugadoras, sencillas, como dos abadesas centenarias!
*** *** ***
Sentâts al ripâr di pieris celtichis indauradis di lichens milenaris, i pastôrs a mirindavin su la mont. Il soreli al bonave e i variûi che a coronavin il jôf a batevin par aiar lis alis, viertis sul fonts infogât dal amont. Il moment e il puest a sveavin la cjandide fantasie di cualchi pastôr che al contave al bossul maraveis e portents: storiis di eremitis, di tesaurs platâts, di principessis incjantadis, di santis aparizions. Un vieli che al menave su la mont trê cjavris neris a 'nt saveve cussì tantis, che al podeve contâlis par une zornade interie, di un soreli a chel altri. Al veve scuasit cent agns, e tantis des sôs storiis a jerin capitadis che al jere fantat. Contemplant lis trê cjavris neris, il vieli al suspirave pensant a chei timps, cuant che al lave su la mont cuntun grant trop di pioris che a vevin in cjase dai siei vons. Un côr di pastôrs zovins al scoltave simpri lis contis dal vieli: al jere stât in chei biei dîs lontans che i jere comparide une dame, sentade da pît di un arbul, petenantsi i luncs cjavei cun pietin di aur. Scoltant il vieli, cualchi pastôr al cisicave cun scatûr ingjenui:
- E sarà stade une principesse incjantade!
E altris pastôrs, che a savevin za chê storie, a rispuindevin:
- E jere la regjine more, che un orcul bocognon le ten presonere!...
Il vieli al faseve di sì movint il cjâf cun gravitât, al clamave dongje lis sôs trê cjavris neris par che no si slontanassin, e al seguitave:
- E jere la regjine more! Dongje di jê, su la jerbe, al jere viert un satûl di arint, plen di zoiis sflandorosis che a slusivin tal soreli! Il troi al jere une vore dispartât, e la dame, smenteant il pietin di aur cjapât fra i cjavei, mi à clamât cu la sô man blancje, che e sameave une colombe tal aiar. Jo, che o jeri un frutat, mi soi metut a cori, a cori...
E i pastôrs a lu fermavin cun mormorili cjandit:
- Si imparessie ancje a nô!
Il vieli al rispuindeve cu la sô cadence lente e religjose, di naradôr milenari:
- Cetancj che i van dongje, cetancj che a murissin striâts!
E chei pastôrs che a vevin sintût tantis voltis chê stesse storie, la spiegavin a chei altris pastôrs, che no le vevin sintude mai. Un al diseve:
- Vô no savês che par striâ i cjaminants, ju inmaghe cu la sô grande bielece.
E un altri al zontave:
- Cul sflandôr des zoiis che ur mostre, ju ingjane.
E un altri, contune pocje di timidece, al stazave:
- O ai sintût a dî che ur domande cuale di dutis lis sôs zoiis ur plâs di plui, e che lôr, inceâts al viodi tancj di chei pontepets, e anei, e braçâi, e rincjins, a scomencin a sielzi, e alore a restin presonîrs de magance.
Il vieli al lassave che i murmuis si cuietassin, e al seguitave cu la sô fantasie ingjenue, colme di misteri la vôs:
- Par dismagâsi e sposâ la regjine, al scugnarès dome dî: "Jenfri dutis chestis zoiis, o sês vô la plui biele, done regjine". Tancj a lu san, ma svuarbâts de aviditât no sal visin e a scomencin a sielzi fra lis zoiis...
Il mormorili dai fantats si jevave une altre volte come un desideri maraveôs e ferbint:
- Si imparessie ancje a nô!
Il vieli ju cjalave cun perdonance:
- Puars biâts! Chel che al à di crevâ la magance nol è ancjemò nassût...
Dopo, ducj i pastôrs, tant che un aiar di insium al grispàs il lât celest des lôr animis, a volevin memorâ altris portents. A jerin simpri lis vieris storiis di di tesaurs platâts su la mont, di lôfs rabiôs, dal sant eremite che a la sô muart a vevin glongjât di bessolis lis cjampanis. Chês cjampanis che si sveavin cul soreli, devotis, bonorivis, scletis come dôs badessis centenariis!
Conte par spagnôl di Ramón del Valle-Inclán
Voltade par furlan di Xabi Xogrâr da Plêf
Etichetis: Contis, del Valle Inclan R., Ecumène, Xabier Xogrâr da plêf
venerdì 21 settembre 2012
La dì dai Muarts
Al jere rivât tart cul tren a Tisane e dopo sù, cu la ultime coriere a Rivignan, la ultime dì di Otubar. Ducj i emigrants a tornavin pe fieste dal paîs, come i spirts.
Al jere biel, ducj si devin dongje, a viodevin amîs e int di famee, a bevevin e a contavin storiis, no si sa se veris o inventadis, di mieze Europe. Ma lui, di contâ e di sintî storiis nol veve plui voie, nol voleve nancje plui viodi int: i sarès plasût sì vivi cun lôr, cu la sô famee, cui siei amîs, maridâ Gjovane, ma aromai si veve studât dut. Ce vevial di contâ, che cundut des promessis il so amôr al jere finît? Che al leve tal jet cu lis belghis, maridadis cul prin paisan che a vevin podût e che cumò si contentavin di lâ cui forescj, fasint fente che la pice o la rabie a fossin passion? Che i siei siums a jerin restâts sepulîts jù in miniere? Miôr tasê, miôr sierâsi te cjase di puar so pari, che al jere lât cun Gjo ancje lui: un glon di plui di fâ sunâ ae cjampane. E spietâ che a passassin chei dîs, par tornâ vie cu la scusse plui dure, par no viodi a vivi difûr chel Friûl che i murive dentri vie.
di Spirt Anonim
Etichetis: Contis, Gjenar romantic, Gjenar sociâl, Spirt Anonim
lunedì 17 settembre 2012
Visa pal paradîs
A fuarce di rimeti in cuistion dut, ta chê societât, invezit di lâ miôr a lave simpri piês. Le cualitât de robe comprade no jere plui le stesse. I suiemans no suiavin, i curtìs no taiavin, si cjatave pan fat cule seadure, lat fat cul zes, vin fat cun nuie e nuies fats cun no si sa ce. Il vêr al jere deventât fals, il biel al jere deventât brut, e il biel al è che de mitologjie in ca, lis storiis, lis contis, no vevin plui le stesse fin e a scuegnivin simpri finî mâl. I diretôrs a deventavin bidei e i portinârs a deventavin vescui. Nuie plui matrimonis e par fuarce nuie batisims. I fruts adotâts tai paîs dal tierç mont che prime a lavin a finî dome tes copiis di omosessuâls dal mont moderni no rivavin plui parcé che dut il mont al jere incuinât. In cheste societât rote e corote, disfate e rifate cul passât proibît, i 69 scomençâts tai agns 70 e finîts te omosessualitât sborade te infanzie dai ultins nassûts a jere finide sul fai da te. Par no vê l'aids. Rivâts a chest pont, cemût fâ par lâ in paradîs? Jessi bogns o jessi triscj? Bielzà al circolave le vôs che jessi bon di copâ un arabo al jere pecjât dome se tu jeris convertît al Islam. Altris, forsit masse turbâts par cheste evoluzion a pensavin che masturbâsi e preâ tal stes timp al jere il plui grant at di devozion che podevin fâ. Po biacemai a fasevin di chei mea culpas cul curtìs tal pugn che a murivin inmò prime di vê finît le preiere. Lis preieris no vevin plui il stes valôr, le glesie, come che a veve bielzà fat cu lis indulgjencis a paiament, cumò a proponeve un certificât papâl prime di spedî par racomandade lis preieris tal cîl. Ma rivavino a lâ plui in là che al Vatican? Il signôr che forsit in paradîs a nol viodeve plui rivâ nissun, inte sô grande magnanimitât al veve decidût di vierzi un consolât a Acuilee par vie de sô simpatie discuvierte pe glesie furlane. Ce fâstu? I veve domandât Dante incredul passant li. Alore par no contrariâ masse le sô Comedie prime di dâ il visa pal paradîs i candidâts a vevin di rispuindi aes sôs domandis. Par fortune il prin rivât al jere un vecjo cule barbe plui lungje de sô che di sigûr a nol veve nuie a ce fâ cui vecjos che cumò si rasavin fintremai il cûl par pôre di someâ primitîfs ma par precauzion i domandà: Cui jerial?, Ce vevial fat inte vite? Parcè pensavial che al meretave il paradîs? Il vecjo cjapant il respîr par podê rispuindi i disè che lui al jere un marangon, che al jere un grum cognossût pe sô onestât. Sì, lis lengatis a pretindevin che nol veve savût onorâ le femine ma al veve vût un frut e chest al provave che al veve ancje fat il so dovê coniugâl. Daspò al disè che so fi al jere deventât famôs tal mont intîr, e... Il signôr no lu lassà finî di cjacarà e al braçà il vecjo cu lis lagrimis tai vôi cridant emozionât: Papà! E il vecjo dut maraveât lu sierà in se disint: Pinocchio!
di Jaio Furlanâr
Etichetis: Contis, Gjenar ironic, Jaio Furlanâr
lunedì 27 agosto 2012
Al veve trê agns e al è muart brusât
Al veve trê agns e al è muart brusât. La mari a fo clamade in tribunâl e dopo vei tribulât un pouc a è stade diliberade. Una storia vera e documentade, sucedude tal 1892. Cumò chel frut nus conta
«Di ca sù jout di mê mari e da mê int»
Venezia, 28 aprile 1892: «La Corte di Giustizia accolto il ricorso ed in risposta della sentenza 4 marzo 1892 del Tribunale di Tolmezzo [di] non farsi luogo a procedimento al confronto di [omissis] Catterina fu Matteo d’anni 45 pell’imputatagli reato previsto dall’art. 3711 del Cod. Penale per non incorrere nel fatto
addebitatele […]».
1. Regio Decreto 30 giugno 1889, n. 6133 : «Chiunque, per imprudenza, negligenza, ovvero per imperizia nella propria arte o professione, o per inosservanza di regolamenti, ordini o discipline, cagiona la morte di alcuno, è punito con la detenzione da tre mesi a cinque anni e con la multa da lire cento a tremila. […]».
A era ora! Finalmenti di ca su pos tirâ il flât e jessi content pa mê cjara mari. Ai erin ormai masse meis che chesta rouba si strassinave e no volevin capî…
Ma cemût si podia pensâ che mê mari a fos stade (cemût ch’ai àn det lôr) «negligente e imprudente», peraulas ch’a mi à vulût una dada a capî ce che as voleva dî… Impussibil! Pensait che la vevin condanada a passa 70 dîs di pareson e a una multa (che za no vin nua) par veimi lassât di bessol in cjasa cun mê sûr di sîs agns. Ma una mari no pos migo stâ dut il dì devurmi. E i servisis? E las bestias? E duta la cjasa da mandâ indevant? Che gno pari al è muradôr, al è fûr a lavorâ… E cun chestas peraulas si è sierât il dut:
«Considerato che una tale volontarietà [di causare la morte n.d.r.], un tale consentimento non può ritenersi siasi verificato nella [omissis] riferibilmente al
fatto della morte del di lei bambino; lo respinge anzitutto l’intenso affetto pel proprio nato…»
Ce dî… sei nassût indât… o forsi no. In dut Cleulas ducj a san che i frutins che, coma me, a murin piçui ai daventa a colp agnui e in chê dì no si sunin las parias ma
i componons e la messa no è di funerâl ma “dai agnui”.
E cussì, ai 30 di Zenâr dal 1892, compagnât dal sun dai componons e dopo vei patît cuatri dîs (che las scotadas a fasin mâl) mi sei sindilât, a cjalâ ducj dal alt. E su pal sfoi al è stât segnât: «hanno dichiarato che a ore meridiane 12 e minuti 30 di oggi
e morto [omissis] Giacomo». E jo, Jacum, sei stât scancelât dai regjistros das Istituzions umanas par entrâ in chês sempiternas. Ma no sarès restât da bessol parcè che via pal an a saressin stâts sîs i canais muarts e segnâts su par chei sfois (Anna
Maria di 6 meis, Alfonso Antonio di 1 an e 6 meis, Palmira Rosalia di 4 agns e di 1 an Barnaba Pietro e Giulia Caterina)… cui par un motîf, cui par un ati. Jo, par contausa duta eri classe 1888, si chè duncje vevi trei agns e – coma c’al è sucedût
encje di chescj agns e voreis za capît – sei muart brusât.
«[…] nel 26 gennaio 1892 lasciati incustoditi in casa per circa un quarto d’ora il proprio figlio Giacomo di anni 3 in compagnia soltanto d’una sorellina di
anni sei […] il fanciullo suddetto avvicinandosi al focolaio nel quale ardevano legna si appiccò il fuoco alle vesti e ne riportò ustioni così vaste e profonde da causarne la morte avvenuta nel 30 gennaio successivo».
E ce freit in chê dì! Ai 30 di Zenâr dal 1892, a tirava una buera! E mi vevin metût intuna cassute e mê santula mi puartava.
Ai jodut dut! Parcè che, pal fat chi eri un frut no taponavin la cassuta fin sul simiteri ma a lassavin che ducj mi viodessin. Eri biel, a sameava chi fases un clup! Dut vistît di blanc e cuntuna granda scufa. E vistîts a blanc ai era encje i fruts ch'a mi àn compagnât. Nua “Dies Irae” par me, nua “Miserere” e nencje “Libera me Domine”, che a mi no mi coventavin. Eri a pena sul scomençâ da vita, ce voleiso chi domandàs perdon… forsi par via che ogni tant roubavi un tidinin di farfula a mê sûr o a gno
fradi? Fan a è fan… E cussì nua vegla e nua limueisina.
E dut si è sierât tal cimiteri vecjo da banda di Paluça che nus metevin ducj aì, nou piçui. Ma jo rivi a jessi content istès parcè che cumò, di ca sù, podarai jodi di mê mari e da mê int.
di Sara Maieron
Etichetis: Contis, Gjenar romantic, Gjenar sociâl, Gjenar storic, Sara Maieron
sabato 25 agosto 2012
Daûr dal len
La mê cjase e je in face ae mont. Il me paîs si slargje te plane subite da pît. La mê compagnie e je un cjanut cence une gjenie clare, pitost miscliçât. Ma al è cun lui che o passi i mei dopomisdîs a torzeonâ su pe mont. Sot sere o voi cualchi zornade cu la bici e une volte par setemane a musiche. O suni la ghitare ma ce che mi plasarès a mi no tal lassin studiâ, nome chê barbe di eserciziis, plin plon plan, e tornâ a fâlu che nol va ben, plui cussì, plui svelt, plui culà, plui svelt. A la fin o voi par fâi plasê a gno pari, s'al fos par me o larès a danze hip hop che une mê amie mi à dit che si divertissisi un grum. Compits o ‘ndi fâs mancul che o puès e studiâ nome se si scuen, massime la zornade prin di une interogazion.
La mê cjamare e à une puarte che e da drete su la scjale dal cjast, une scjale scure che fin di frute mi àn dit di no doprâ. La mê puarte e je sierade cuntun armâr parsore, l’armâr cu la mê robe. Jo o ai simpri pensât che vie pe gnot cuant che o duâr cualchidun al po vignî jù di chê scjale e fûr di chê puarte. Prin a mi faseve pôre savê che dal di fûr un cualsisei al podeve di là parsore vignî jù par dentri dret te mê cjamare intant che o duâr. Po, dopo chel fat o ai tacât a volê jo doprâ la mê vie scuindude par lâ fûr cence che nissun mi viodedi.
O ai tacât a insumiâmi che di là, par chê puarte, o sarès podude lâ su la mont vie pes gnots di lune. Ma a cui varessio podût spiâi chel gno segret?
Chê sere o ai metût in vore il me plan. Al jere dut pront, dut calcolât. La puarte dal vecjo granâr e jere di chês vecjis di len cu la clavadorie grande e o vevi cjatade la clâf juste. Gno pari al veve une scjate tai soi imprescj plene di clâfs e o jeri sigure che une e sarès lade ben a vierzi. Tant che lui al jere a vore o soi lade te mê cjamare cu la scjate e lis ai provadis. Chê che zirave le ai tignude. Il probleme al jere stât spostâ l’armaron. Cun doi peçots di lane o ai rivât a metiju sot dai pîts ai cuatri cjantons dal mobil rivant a fâlu niçulâ cuntun mani di scove.
Dal cjast par di fûr e je une scjale par scjampâ lontan de confusion, te mont dulà podê rivâ intun lamp là che il to diu ti po cjacarâ cun dute calme, se tu vâs a cirîlu. O ai tacât a lâ, cuant che o ai fastidiis tal cjâf. Là o sint che il "spirt dal ben stâ" al sofle fuart.
Vuê no podevi fâ nuie di miôr che dreçâ la mê zornade tal gno puest platât di doi lens grancj. O rivi di corse e mi sinti a scoltâ la musiche dal svint che al sofle planc. Mi volti, e nuie. E pûr mi pareve di vê sintût un sunsûr, un murmuiâ.
Cence claps tes scarpis, ni polvar tal cûr, cuant che al ven scûr o torni cjase di corse, e o viôt di tignî cont chel sintiment par cuant che mi cjati strache, sudade, e se il miôr al è za vignût e jo no ai savût tignîlu dentri di me, par une volte sole mal visi. Po di chest puest cuiet jo o ven vie pronte, preparade cu la muse sclagne e molade di ogni dolôr. Cussì o cjati la fuarce che mi covente.
Ce che o sai, se no lu dîs cumò no lu fasarai plui. Samearà stramp, ma mi sint di spiâ il gno segret, a nissun, al aiar, a la grande orele che scolte e che rispuint, lu sai, o soi sigure. O ai un segret, grande anime, se tu mi scoltis, o varès chê di confidâmi, ce che no rivi a sbrocâ fûr.
Mê mari che vai, me pari al berle, une sûr che e cjol nome pastiliis e no si jeve tal jet, jo in chê cjase no vuei tornâ, mi coste masse durmî in chel liet che o fissi par aiar dute la gnot. E po a scuele mi indurmidìs benon, e la mestre mi domande ce che o ai, e jo nuie, o stoi ben, miôr ca che no a cjase. Mi à dit che e mandarà a clamâ i mei. Che a son a stâ un par bande e chel om che o ai par cjase no lu sopuarti e chê che e sta cun gno pari no le cognòs nancje.
Une vôs, clare e fuarte, e salte fûr dal len e mi si involuce intor: «Frute, jo ti cognòs, tu tu sês fuarte parcè che tu rivis a cjatâ la fuarce dentri di te. Cjale lontan e no stâ a contentâti di ce che tu pestis cui pîts, e fâti judâ parcè che bessole tu fasaressis masse fadie!»
I lens grancj sunant cu lis fueis a vevin rispuindût. La frute in chel e jere za a mieç de rive jù. Il zovin poiât daûr dal len, di lassù, cul aiar che i dispetene i cjavei luncs, le cjale che cjantuçant e côr jù pe culine. Al pense cjareçantle di lontan cui voi: - Torne a cjatâmi frute, ti spieti.
La mê cjamare e à une puarte che e da drete su la scjale dal cjast, une scjale scure che fin di frute mi àn dit di no doprâ. La mê puarte e je sierade cuntun armâr parsore, l’armâr cu la mê robe. Jo o ai simpri pensât che vie pe gnot cuant che o duâr cualchidun al po vignî jù di chê scjale e fûr di chê puarte. Prin a mi faseve pôre savê che dal di fûr un cualsisei al podeve di là parsore vignî jù par dentri dret te mê cjamare intant che o duâr. Po, dopo chel fat o ai tacât a volê jo doprâ la mê vie scuindude par lâ fûr cence che nissun mi viodedi.
O ai tacât a insumiâmi che di là, par chê puarte, o sarès podude lâ su la mont vie pes gnots di lune. Ma a cui varessio podût spiâi chel gno segret?
Chê sere o ai metût in vore il me plan. Al jere dut pront, dut calcolât. La puarte dal vecjo granâr e jere di chês vecjis di len cu la clavadorie grande e o vevi cjatade la clâf juste. Gno pari al veve une scjate tai soi imprescj plene di clâfs e o jeri sigure che une e sarès lade ben a vierzi. Tant che lui al jere a vore o soi lade te mê cjamare cu la scjate e lis ai provadis. Chê che zirave le ai tignude. Il probleme al jere stât spostâ l’armaron. Cun doi peçots di lane o ai rivât a metiju sot dai pîts ai cuatri cjantons dal mobil rivant a fâlu niçulâ cuntun mani di scove.
Dal cjast par di fûr e je une scjale par scjampâ lontan de confusion, te mont dulà podê rivâ intun lamp là che il to diu ti po cjacarâ cun dute calme, se tu vâs a cirîlu. O ai tacât a lâ, cuant che o ai fastidiis tal cjâf. Là o sint che il "spirt dal ben stâ" al sofle fuart.
Vuê no podevi fâ nuie di miôr che dreçâ la mê zornade tal gno puest platât di doi lens grancj. O rivi di corse e mi sinti a scoltâ la musiche dal svint che al sofle planc. Mi volti, e nuie. E pûr mi pareve di vê sintût un sunsûr, un murmuiâ.
Cence claps tes scarpis, ni polvar tal cûr, cuant che al ven scûr o torni cjase di corse, e o viôt di tignî cont chel sintiment par cuant che mi cjati strache, sudade, e se il miôr al è za vignût e jo no ai savût tignîlu dentri di me, par une volte sole mal visi. Po di chest puest cuiet jo o ven vie pronte, preparade cu la muse sclagne e molade di ogni dolôr. Cussì o cjati la fuarce che mi covente.
Ce che o sai, se no lu dîs cumò no lu fasarai plui. Samearà stramp, ma mi sint di spiâ il gno segret, a nissun, al aiar, a la grande orele che scolte e che rispuint, lu sai, o soi sigure. O ai un segret, grande anime, se tu mi scoltis, o varès chê di confidâmi, ce che no rivi a sbrocâ fûr.
Mê mari che vai, me pari al berle, une sûr che e cjol nome pastiliis e no si jeve tal jet, jo in chê cjase no vuei tornâ, mi coste masse durmî in chel liet che o fissi par aiar dute la gnot. E po a scuele mi indurmidìs benon, e la mestre mi domande ce che o ai, e jo nuie, o stoi ben, miôr ca che no a cjase. Mi à dit che e mandarà a clamâ i mei. Che a son a stâ un par bande e chel om che o ai par cjase no lu sopuarti e chê che e sta cun gno pari no le cognòs nancje.
Une vôs, clare e fuarte, e salte fûr dal len e mi si involuce intor: «Frute, jo ti cognòs, tu tu sês fuarte parcè che tu rivis a cjatâ la fuarce dentri di te. Cjale lontan e no stâ a contentâti di ce che tu pestis cui pîts, e fâti judâ parcè che bessole tu fasaressis masse fadie!»
I lens grancj sunant cu lis fueis a vevin rispuindût. La frute in chel e jere za a mieç de rive jù. Il zovin poiât daûr dal len, di lassù, cul aiar che i dispetene i cjavei luncs, le cjale che cjantuçant e côr jù pe culine. Al pense cjareçantle di lontan cui voi: - Torne a cjatâmi frute, ti spieti.
di Stefano Gasti
Etichetis: Contis, Gjenar romantic, Gjenar sociâl, Stefano Gasti
mercoledì 1 agosto 2012
Cjalde chê sere
Ce biele sere ce cjalt ch´al è, a è mo plui biele passade cun te, ven voie di jessi di saltâ fûr, di lâ pas stretes là ch´al è scûr. E finalmentri tu mi âs det di sì, a è stade dure ma va ben cussì, ce biele sere ce biel meis di mai, e sei sigûr che no la smentearai.
Gjoldile e cjante la vite ch´a va, tegnile strete o ti scjamparà, par chei moments ch´a ti restin tal cûr a vâl la pene di vei vivût.
Biele Glemone sul fâ dal scûr, e il cjampanîl al bat za las nûf, si impiin las lûs si impie un fanâl, che di lontan ti impense Nadâl. Ce biele sere ce cjalt ch´i ai, pense sin nome il sîs di mai; ce biele sere ce biel veiti achì a è masse biele par vei di ...
murî.
Gjoldile e cjante la vite ch´a va, tegnile strete o ti scjamparà, par chei moments ch´a ti restin tal cûr a vâl la pene di vei vivût, a vâl la pene di vei vivût, a vâl la pene di vei vivût.
Gjoldile e cjante la vite ch´a va, tegnile strete o ti scjamparà, par chei moments ch´a ti restin tal cûr a vâl la pene di vei vivût.
Biele Glemone sul fâ dal scûr, e il cjampanîl al bat za las nûf, si impiin las lûs si impie un fanâl, che di lontan ti impense Nadâl. Ce biele sere ce cjalt ch´i ai, pense sin nome il sîs di mai; ce biele sere ce biel veiti achì a è masse biele par vei di ...
murî.
Gjoldile e cjante la vite ch´a va, tegnile strete o ti scjamparà, par chei moments ch´a ti restin tal cûr a vâl la pene di vei vivût, a vâl la pene di vei vivût, a vâl la pene di vei vivût.
di Aldo Rossi
Etichetis: Aldo Rossi, Contis, Gjenar storic
Iscriviti a: Coments al post (Atom)


text:
Vert
Il vert al è un dai colôrs dal spetri percepibil dal voli uman. La lûs verde e à une lungjece di onde comprindude jenfri 490 e 670 nanometris).
Al è un dai trê colôrs primaris aditîfs, il so colôr complementâr al è il magjente.
Ordenadôr[cambie | modifiche il codiç]
La combinazion RGB pal vert e je 0, 255, 0.
Simbolisim[cambie | modifiche il codiç]
- Il vert al è il colôr doprât con riferiment ae nature:
- Vê il poleâr vert al significhe savê coltivâ ben lis plantis;
- In politiche, i verts a son i partîts che si proponin di difindi la nature;
- La espression "agns verts", fasint riferiment al colôr de nature in Vierte, sugjerìs une idee di zovinece.
- Te storie de Irlande, il vert al rapresente la culture catoliche e celtiche.
- Il vert al è il colôr dai bêçs, con riferiment ai dolars statunitensis.
- Invessit, "jessi al vert" al significhe jessi cence bêçs.


text:
Tor de
metât di Mai si à vût la presentazion publiche de Associazion de
Lenghe e de Culture Mirandese, organisim che al ponte a slargjâ in
dute la provincie portughese di Trás-os-Montes e no dome te aree di
Miranda do Douro la cognossince di cheste lenghe, che e parten al
grup asturian - leonês, e de culture che le compagne. Al jere di
agns che si spietave la nassite di une fondazion o di un istitût che
al fasès di riferiment juridic pe promozion di cheste lenghe, ma
denant de mancjance di une azion publiche si à decidût di cjapâ la
strade de associazion. L’intindiment però al è chel di deventâ
une sorte di riferiment e di coordenament par chês altris realtâts
associativis impegnadis pal mirandês o che a puedin vê dai leams
cul so patrimoni linguistic e culturâl. Il mirandês, fevelât di sù
par jù 10 mil personis, al è stât ricognossût dal Parlament
portughês tant che lenghe regjonâl intal 1999.
Font:
Porto Canal, 12/05/14


text:
Scritôr e linguist, al à scrit chel che al ven tignût tant che prin romanç moderni scrit in lenghe basche, o sei Leturiaren Egunkari Ezkutua (Il diari platât di Leturia, 1957). Autôr di une trentine tra oparis di narative, linguistiche e saçs; membri de Euskaltzaindia (Academie de Lenghe Basche) al à dât un contribût impuartant par normalizâ e par promovi il basc.
Il blog di Internazionalitari al nas di une trasmission di Radio Onde Furlane e al fevele, cuntun tai nazionalitari, des nazions cence stât e des minorancis nazionâls de Europe.
21/01/12
Oms di memoreâ: Txillardegi
Scritôr e linguist, al à scrit chel che al ven tignût tant che prin romanç moderni scrit in lenghe basche, o sei Leturiaren Egunkari Ezkutua (Il diari platât di Leturia, 1957). Autôr di une trentine tra oparis di narative, linguistiche e saçs; membri de Euskaltzaindia (Academie de Lenghe Basche) al à dât un contribût impuartant par normalizâ e par promovi il basc.


text:
Pari Nestri
Il Pari Nestri (par latin Pater Noster) e je probabilmentri une des preieris plui cognossudis de religjon cristiane e si cjatile tal vanzeli di Matieu al cjapitul 6, versets dal 9 al 13, inte Biblie furlane a pagjine 2051.
Secont il Testament Gnûf, la orazion e je stade tirade fûr di Jesus di Nazareth cuant che i apuestui i domandarin di judâju e vuidâju inte preiere. E je clamade "Pari Nestri" parcè che inte dotrine de Trinitât, acetade di une vore di variants dal Cristianisim, Jesus al è considerât la incarnazion di Diu su la Tiere, che par chel al è clamât "Signôr".
In cualchi traduzion a son stadis zontadis un pâr di riis che a disin: "to al è il ream, tô e je la potence e tô e je la glorie, tai secui dai secui".
Cheste preiere e fâs part di une resonade ben plui largje di Jesus, chê dal Sermon dal Mont.
Pari nestri par furlan[cambie | modifiche il codiç]
Pari nestri che tu sês in cîl, che al sedi santifiât il to nom, che al vegni il to ream, che e sedi fate la tô volontât sicu in cîl cussì ancje in tiere. Danus vuê il nestri pan cotidian e pardoninus i nestris debits sicu ancje nô ur ai pardonìn ai nestris debitôrs E no stâ menânus in tentazion ma liberinus dal mâl. To al è il ream, tô e je la potence, tô e je la glorie tai secui dai secui. Amen.
Pari Nestri te Biblie de C.E.I. (voltade di don Antonio Bellina)[cambie | modifiche il codiç]
Pari nestri, che tu sês tai cîi, ch'al sedi santificât il to non, ch'al vegni il to ream, ch'e sedi fate la tô volontât come in cîl, cussì in tiere. Dànus vuè il pan che nus covente, parinus jù i nestris debiz come che nô ur ai parìn jù ai nestris debitôrs e no sta molânus te tentazion, ma liberinus dal mâl. Amen.


text:
Il ministeri talian pe istruzion al à decidût di finanziâ, cui fonts de leç statâl 482/99, 194 dai 235 progjets fats indenant pal an scolastic 2008/2009. Daûr de ultime circolâr ministeriâl su la materie, a son stâts favorîts i progjets che a previodin un ûs veicolâr de lenghe di minorance e a chei presentâts di plui scuelis in rêt. A nivel di regjons, la plui part dai progjets finanziâts a son concentrâts in Friûl – Vignesie Julie (72) e in Sardegne (52). Par chel che al inten, invezit, lis lenghis dopradis pai progjets, 58 si riferissin al furlan, 52 al sart, 25 al albanês, 17 al ocitan, 11 al sloven e al grecanic, 10 al ladin, 5 al todesc, 4 al francês e 1 al cravuat.
Font: La tecnica della scuola, 12/01/09


text:
La Epistole a Cjangrant (Cangrande della Scala) e à un straordenari interès par cui che al vûl cognossi la speculazion de filosofie scolastiche e la esegjesi leterarie te Ete di Mieç e par cui che al vûl lâ a fonts dal tentatîf che Dante al fâs par conciliâ il pinsîr aristotelic cu la rivelazion cristiane, ancje midiant chê vision cosmologjiche li che tancj in dì di vuê a viodin la rapresentazion di une ipersfere. Duncje e ven culì ripuartade integralmentri.
Cjangrant al nassè a Verone tal 1291 di Berto Prin (Alberto I della Scala). Tal 1308, insiemi cul fradi Alboin, al fo nomenât Signôr di Verone e tal 1311 l’imperadôr Indrì VII ju nomenà ducj i doi vicaris imperiâi, ma Alboin al murì tal Otubar di chel an istès. Cjangrant al inmaneà une politiche espansive tai confronts des vilis vicinis, ocupant prime Vicence (1311), e daspò, cu la poie dal cont di Gurize, lis vilis di Feltre e di Belun (1321); tal 1228 al ocupà Padue e tal 1329 Trevîs. Intal 1318 al jere deventât cjapitani gjenerâl de Leghe Ghibeline, vuadagnantsi la antipatie e la scomuniche (tal 1320) di pape Zuan (Giovanni XXII). Al murirà di tuessin a Trevîs tal 1329: al veve dome 38 agns. I esams tossicologjics efetuâts su la salme esumade tal 2004 a àn confermât che a copâlu e je stade une bevande a base di digjitâl.
Dante i veve dedicât il Paradîs cun cheste letare scrite tra il 1316 e il 1317, naturalmentri doprant la lenghe uficiâl, il latin. E di chi indenant i varès mandât i Cjants dal Paradîs par ordin che ju componeve.


text:
1. Il so rapuart di predi cu la gjerarchie.
Si sa che al è stât un rapuart conflituâl, in tension, pes posizions critichis ma ancje claris che al cjapave tai confronts de struture o de barache, come che di solit le clamave. E cun ducj i fastidis che si tirave intôr nol à mai desistît. Par chest di pò paragonâlu ai grancj profetis de storie bibliche e de glesie che no àn mai vude vite facile cul podê.
Lis posizions claris e fuartis che al cjapave a sburtavin daspès predis in cariere o ancje che a smicjavin a la cariere a dî: “Ce spietial a saltâ fûr de glesie”. Ma sintìn ce che al pense lui in merit: “Ce dirit-dovê aio di impaçâmi tes cuistions de diocesi? Ce competence e ce cognossince aio di chescj problemis? Soio sigûr di volê il ben de mê glesie o no vadio cirint une mê figure di protagonist a ogni cost? Jo o pretint che la glesie e sedi perfete, ma jo soio perfet? No disial il Vanzeli che chel che al è cence pecjât al è l’unic in grât di tirâ il prin clap? Il ben de glesie si aial di mostrâlu criticant o tasint? Un fi mostrial l’afiet par sô mari cul lâ a spampanâ lis sôs pecjis par che si mendi o preant e patint e vaint di scuindon par che il Signôr i tocji il cûr? … Se propit propit no mi va nuie, parcè restio dentri, mangjant il pan de istituzion, invezit di vê la coerence di lâ fûr? Cui aial zovât plui a la glesie: I ribei e i riformadôrs o i sants che a àn patide l’injustizie tasint e perdonant? Dutis domandis che mi soi fat sepi Diu tropis voltis, inte mê cariere martoriade di predi. ... E insieme la pore di jessi fûr de gracie di Diu… Ce tantis voltis che o ai sintût dentri di me la voe di fermâmi, di tasê… Ma ogni volte, cul cûr insanganât, o soi lât indenant. Parcè che une vôs mi sburtave a fevelâ, a intervignî, a sclarî. Come une condane a fâ une vore plui grande di me, par int plui buine di me…” (Scrits inedits 1992). Al pâr di sintî il profete Gjeremie. Al salte fûr dut il so amôr, la sô passion par une glesie plui gjenuine, plui evangjeliche, che i zovi no a se stesse ma a la int…
2. Predi cuintri dal clericalisim
La passion pe glesie, però, lu puartave a contestâ il clericalisim. Fevelant di tante gjerarchie clericâl al dîs che cul passâ dai secui “… Invezit di servî i plui piçui e debui, si à scomençât a servîsi di lôr e a tignîju sot, contant ancje cualchi sflocjute a messet de veretât e spirtantju cu la pore dal boborosso. Al pape bisugnave bussâi il pît, ai vescui l’anel stant in genoglon, ai predis la man stant cul cjâf bas. No jerin plui ministris: a jerin deventâts parons; in cheste maniere, un pôc a la volte, al è nassût il clericalisim, vadì il podê dal predessam e, par reazion, l’anticlericalisim, vadì la fote cuintri la tribù dai corvacs”. – Al continue: “I predis di serie A a son chei che a fasaran ferade, che a laran a finîl te trasêf. Jo ju clami «poleçs di alevament», che, se si ju mangje, no san di nuie. A son bogns dome di dî “sissignor!” e di tignî salts i privilegjos dal gleseam. No son i plui inteligjents, anzit plui di un si viôt che no i rive la tele, però a son sigûrs par chel che al comande. Cussì i vescui ju metin tai puescj plui impuartants o adiriture tal gjalinâr de curie. Si ju viôt subit in muse: ben mitûts, corets, cul cjâf in bande, cul breviari o la corone in man, simpri a puest, bausaruts, ma dome pal ben de glesie, lechins, oratôrs di “aiar”. (Siôr santul 1976, p. 55.57).
Plui di cualchidun al considerave pre Antoni un dissacratôr. In veretât nol à mai dissacrât nuie, al à vût simpri grant rispiet ancje de religjositât popolâr che tai secui e à tignût sù e judât la int intes traviersiis e tragjediis de vite. Par fâus un esempli banâl: La sô tonie no le doprave mai, anzit i plaseve meti biei vistîts e golarinis, però no le à mai prestade a dinissun par che a lessin in mascare come che tancj devotissim a fasevin, parcè che par lui ancje la tonie e veve un so valôr simbolic. “Che resti picjade tal armaron”, al diseve.
Come che al inmagjinave e al sumiave la glesie, plui che dissacrâle, al à cirût di declericalizâle, scombatint la prepotence clericâl. Dopo un fat di cronache sucedût, doprant il gjenar leterari de letare, al scrîf “A un plevan prepotent”. Al dîs “…Salacôr tu sês prepotent parcè che tu ti sintis intal ordin, te ortodossie, te schirie ridote dai juscj. Jo, che o soi sul ôr dal ordin, di dubie ortodossie e di scjarse virtût, tolerât come Calimero, no pues permetimi di jessi prepotent, parcè che mi vignarès di ridi par prin a mi. Acete alore dôs peraulis a non e a pro de “massa damnatorum” che e je simpri stade maiorance, in teste des premuris comprensivis dal Signôr, unic Pastôr e Redentôr e cence deleghis.
No sta inluditi di jessi tu il pastôr des pioris, dal moment che ancje tu tu sês piore o roc. No sta croditi paron de gracie, che ancje tu tu âs dibisugne de gracie e dal perdon. Come e plui di ducj.
No sta jessi masse sigûr dai progjets di Diu, parcè che lui al reste mistereôs e incomprensibil ancje pal plevan e pal pape. Se tu sês masse sigûr di Diu o tu sâs masse di lui, spaventiti, parcè che tu riscjis di vê par mans un idul, deventant cussì il prin idolatre dal paîs.
No sta mai jessi sigûr che la int no si salvi e tu sì, parcè che Diu al è grant soredut intes sorpresis.
No sta croditi just dome parcè che tu cognossis ducj i pronunciaments de glesie e i dogmis e tu rispietis la leç. La peraule di Diu e cognòs ancje altris cjanâi e cussì la sô misericordie.
Se la fede e je un don di Diu e no sogjete a nissun control, preferìs pensâ che la int le vedi, dal moment che nancje tu no tu sês sigûr di vêle.
No sta sintîti fuart parcè che tu rivis a meti in rie i piçui e i debui. Chei a son simpri stâts in rie. Intai miei agns di mestri, o ai dât tre scufiots, che mi pareve just. O speri che i fruts ju vedin dismenteâts, ma jo no rivi, parcè che nol è onôr dâlis a di un che nol pò tornâlis. Al è plui onôr tignî dûr e cuntindi cul vescul e cui grancj che no cu la int. No sta metiti cuintri dai piçui e dai puars, tu che tu sês vignût fûr di int piçule, là che Diu al va a sielzi lis sôs rosis.
No sta vê pice di difindi Diu, che nol à dibisugne di te. Difint la tô int denant dal Signôr e tu cjatarâs tancj avocats par te.
Cuant che tu alcis la man par minaçâ o par dineâ l’assoluzion, ten a ments che and è une man plui grande de tô e che nus ten sot ducj.
No sta ruvinâ i moments fuarts de fede, come un batisim, une prime comunion o un matrimoni, ch’a son paraltri ancje moments di fieste, cun rimpins e cavîi che no valin un damp che ju segnarà par dute la vite. I sacraments a son stâts metûts pai oms e no cuintri. L’unic che al podarès jessi trist o sevêr al sarès Crist. Ma lui si sentave in taule cui pecjadôrs e impen di condanânus ducj al à distirât i braçs sul len de crôs, robe che tu no tu âs fat” (Olmis n. 2 1997, p. 99). Pagjine di alte spiritualitât.
3. Compit dal predi
Cemût viodial il predi alore pre Antoni. Il predi al à prime di dut il dovê di cognossi la sô int. Il cognossi no in sens statistic o sociologic, fat di numars cence anime, ma tal sens biblic, di un amôr profont, di une cognossince intime, di un filing che si cree tra predi e comunitât. “Il predi al ven a vivi cun vualtris, a fâ un toc di strade insieme. A judâus cuant che o sês jù di cuarde; a indreçâus cuant che o sgarais; a memoreâus lis robis eternis cuant che o sês distrats; a fâus cualchi corezion cuant che o lais fûr di troi; a insegnâus il viaç dal cîl. Il predi al è dongje di vualtris par contâus la buine gnove…” (Sul at di voltâ pagjine 1982, p. 47.48). Un dai siei plui grancj obietîfs al è stât chel di judâ la int, i puars a scuviergi ancje lis propriis virtûts e aspiets positîfs, che ant varan ben cualchidun. Masse inteletuâi e àn dome svilanât i furlans par lôr difiets, che ducj si jusa e si ju cognòs, cence judâju a scuviergi ancje il ben. Disint a un frut che al è roc al cres cu la idee di jessi pardabon roc.
La prime regule pastorâl par pre Antoni e je l’umanitât. Agns indaûr 1997 lu vevi puartât su a Rualp e Val e Treli a incuintrâ i siei prins amôrs, dopo tornât jù al scrîf: “Intun lamp o soi tornât in sintonie cun chel timp fondamentâl de mê vite di predi là che, usance Gjesù a Nicodem, o soi tornât a nassi, bandonant struture, erudizion, programis preconfezionâts, ogni sience e fuarce clericâl, par fâmi ultin cui ultims e spartî lis lôr ricjecis e i lôr limits, che no jerin “secundum ordinem Melchisedec”. Par capî e jessi capît, par cressi e par judâ a cressi. E si pò tacâ cheste aventure dome se si jentre a contat di anime, in plene gratuitât e disponibilitât. Incuintrant i pôcs che o ai cjatât, dopo di vê stât a saludâ i tancj che a àn stralozât tal lûc de polse eterne, o ai capide la leç de relativitât dal timp. Difat a colp si è sbregât il vêl de separazion e al è stât come se o fossin stâts simpri insieme. Parcè che l’anime e tornave a gjoldi e a patî. O ai simpri pensât che l’eternitât e scuen jessi une condane se al mancje l’amôr. Se si stufisi tun’ore, no esal d’ingrisulâsi a pensâ di frontâ i secui dai secui? Ma l’amôr al è vite e contemporaneitât, come che il passât al è muart e sepulture. Se si vuelisi ben, si scancele il passât e si è in eterne presince. Par chel a disin che i amants a son in paradîs. Di tant timp passât insieme, la int no ricuarde plui ni lavôrs ni dutrinis ni teologjiis. Dut chest al ven dismenteât par prin e al è di stupits inviestî in energjiis. La int si vise che o vin preât insieme e soredut che o vin stât ben insieme…. Tal racomandâju ancjemò une volte a Diu, l’unic pastôr e il vêr plevan di un paîs, o torni su la mê idee fisse o carûl: la prime regule pastorâl e je la umanitât. Anzit l’uniche. Intindude tal spieli de incjarnazion dal Signôr. Parafrasant l’Imitazion di Crist, o disarai che, se tu às umanitât, nol è impuartant se no tu às altris cualitâts. Se no tu às umanitât, ancje lis tôs plui bielis cualitâts no valin nuie”. (Olmis n. 2, 1997, p. 9-10).
Alore, la figure gnove dal predi, che par altri par pre Antoni no je nancje gnove, e sarès chê di riproponi ce che al diseve ancjemò san Pauli (1 Tm 3,27): “Il vescul al scuen jessi une vore a puest, sposât cuntune sole femine, misurât, prudent, dignitôs, ospitâl, bon di insegnâ, no cjapât tal vin. No prepotent ma bon di cûr, no barufant, no tacât tai bêçs; al à di savê governâ ben la sô famee e tignî i fîs sotoponûts cun dut il rispiet. Parcè che se un nol è bon di governâ la sô famee, cemût podaraial proviodi a la Glesie di Diu?”. Dit in peraulis nestris, - al continue pre Antoni - al à di jessi un bon om, soredut un om bon, di esperience, madressût. O disarès une persone che inte vite e à fate une biele riessude dal pont di vieste de bontât, de serietât, de onestât, de pietât, che la int si fide a contâi i siei segrets a domandâi un consei. (…et incarnatus est 2005).
4. La dimension ironiche
Si podarès continuâ a dilunc parcè che sul predi e su altris temas pre Antoni al à scrit tantis robis, e ducj i siei scrits a puedin deventâ libris di meditazion e di riflession. Ma no pues ocupâ dute la serade.
Mi plasarès sierâ però ancje cuntun altri aspiet di pre Antoni pôc tocjât: La sô ironie e autoironie. Mi visi a memorie che un capo de curie, intun dai moments plui cjalts di tension, i veve scrit: “Quanto sei caduto in basso don Antonio, non sei capace di sentimenti, non sai sorridere…”. Invezit tra lis tantis robis che o puarti tal cûr e je ancje che cun pre Antoni o vin ancje tant, ma tant ridût.
Sintît cualchi so pinsîr in merit a la ironie e al savê ridi, che al è ce che lu à salvât des batostis morâls cu l’autoritât, di tantis ocasions di depression, amarece, delusion, di tancj moments che lis malatiis lu an tormentât e massacrât. Al scrîf: “Lu san ancje i miedis che no batin lis glesiis e lis canonichis, par frontâ in maniere positive il mâl fisic, nissune midisine plui adate de serenitât interiôr e di un sclip di fede. Tant a dî che, par stâ ben, no baste une pirule o un flebo. E covente ancje une buine ridade e magari une preiere. … Il ridi, su di sé e sul prossim, al fâs ben a dut, tant al cuarp che a l’anime, e al covente come il pan. Un che nol rît mai al è trist o malât. E un che nol vai mai, al fâs vaî chei dongje. … Il ridi, come sfogo salutâr e come segnâl di armonie interiôr, di une persone che e vîf in maniere positive il rapuart cun se stesse, cui oms, cul mont e cun Diu, al è une gracie di domandâle ogni dì a la Madone e ai sants, ancje lôr animis contentis pal fat ch’a jerin inocentis e buinis. Vêso mai viodût un sant rabiôs? Puedial un rabiôs e un salvadi jessi considerât un sant? Cui laressial a impiâ une cjandele e a domandâi la gracie a un sant o une sante cuntune muse di disperât e une cuarnadure di fâ spavent?”. …
Al continue cun cualchi storiute:
“Jo o ai vût mût di cognossi, tai miei agns di predi (Cjargne), tant chei che si ruvinavin e a ruvinavin la famee cul bevi che chei che si ruvinavin e a ruvinavin la famee lant a passon là che no varessin vût di lâ. E no mancjavin i câs ridicui. Come chel che, sintint a rivâ l’om, al jere scjampât pal barcon cuntun pâr di bregons cjapâts sù di corse e a scûr, crodint che a fossin i siei e invezit al è rivât te ostarie cuntun pâr di bregons di garbenîr, cun tant di strissule rosse. Lu àn clamât par dute la vite “il maressial”. O come chel che al leve a passonâ tune cjase crodint che di fâle francje, ma l’om tradît, ch’al saveve dut e al faseve il barbîr, cuant che si è presentât il … cugnât, cence dî né eri né beri, cu la machignete lu à rocât a forme di crôs, come i mus.
Ma il câs plui curiôs lu à contât il gno predecessôr pre Bastian, in glesie, intant ch’al spietave che si des dongje la int pe messe grande. Al jere za parât. Al jere li, tai prins bancs, un trop di femenutis devotis e peteçonis e lui ur domande: “Vêso savût di chel câs di Pordenon, di chê femine che i faseve i cuars al om?”. “Po no che no vin sintût. Ce esal sucedût po, siôr plevan?”. Alore pre Bastian al conte di une femine zovine e murbinose che e tradive l’om e lu faseve dispes, parcè che lui al jere simpri vie cul camion. Une brute dì, l’om al ven fermât dai pulizais parcè che nol à la patente. Al torne di corse a cjase par procurâsi i documents e no ti cjatial la femine in vore cuntun sarcandul? Il bec al scjampe come il fum, ma la femine e reste come paralizade, che no se spietave. L’om, cul gnervôs che lu ardeve e cu l’umiliazion che lu consumave, cence stâ a cincuantâ, al cjape sù une tace, le jemple di diserbant e je fâs bevi a la femine. ”Joi, puare! – a suspirin lis devotis. – Ese muarte?”. “Po no no! – al dîs pre Bastian. – I è dome colât dut il pêl… E cumò tachìn la messe, che o sin in ritart”….
Pre Antoni al conclût la sô riflession: “Cumò si (e) sta passant un moment grivi parcè che la int e cale e, cul sierâsi des glesiis, des scuelis e des cjasis, ancje la int si siere simpri di plui. Bisugne tornâ a ridi, a reagjî, a ripiâ il gust di vivi e di scombati. O vin ridût cui pedôi, cu la miserie, cu lis disgraciis incrosadis, parcè no vino di ridi cumò? Al è un sfogo liberant. E je une midisine psicologjiche straordenarie. … O vuei che la nestre int (la Cjargne) e resti vive e fuarte, ciniche e ironiche, furbe e maliciose. Che e conservi come un patrimoni straordenari e unic la tante sapience, la tante passience, la tante fuarce, la tante santitât ingrumade tai secui. Che e puedi continuâ a sperâ, a lotâ, a cjantâ. A ridi. Par no fâsi ridi”. (Mi ven di ridi, 2006)


text: Sabide ai 19 Novembar 2016, aes vot e mieze di sere, li de palestre des scuelis primariis di Segrât (vie des scuelis) al va in sene il spetacul "Dieci piccoli attori (arrotondando per eccesso)" de compagnie Personalità Multiple, cu la regjie di Roberta Fain, gjavât di un sogjet de stesse Fain e di Ettore Rossi. Siet scognossûts, leâts al mont dal teatri, a si cjatin di bessôi, bandonâts a lôr stes. Cuant che a tachin a murî come te opare che e à ispirât cheste storie, une domande e tache a tormentâju: cui isal il regjist?


text:
Ai
9 di Mai cetancj asturians si son dâts dongje in place par domandâ
che si ricognossi l’asturian tant che lenghe uficiâl de comunitât
autonome. A compagnâ cheste mobilitazion su Twitter al è stât
ancje l’hashtag #Oficialidá che al è rivât a mieç milion di
personis segnant in dut passe un milion e 600 mil visualizazions. I
“vuits” a pro de uficialitât a son stâts cetancj no dome tes
Asturiis, ma ancje tal Paîs Basc, in Catalogne e fintremai a Madrid.
Un segnâl in plui, e comente la organizazion Iniciativa pol
Asturianu, de vivarositât di cheste rivendicazion.
Font:
AsturNews,
14/05/15


text:
Plui in gjenerâl, in 24 dai 38 comuns clamâts al vôt, nissun candidât al à passât il 50% dai consens e duncje par cognossi i elets si varà di spietâ il secont turni di vôt in program il prin di Dicembar. In plui dai trê sindics serps, al prin turni a son za stâts elets cuatri rapresentants dal partît Democratic dal Cossovo, trê de Leghe Democratiche dal Cossovo, un de Aleance pal Avignî dal Cossovo, un candidât indipendent e un sindic dal Partît Popolâr Turc, espression di une des comunitâts minoritariis che a vivin ta chest paîs. La atenzion internazionâl e jere però dute centrade sul vôt intes areis dal Nord là che a vivin i serps dal moment che al jere de fin de vuere che chest teritori al jere aministrât come se al fos ancjemò part de Serbie. Chestis elezions aministrativis a son il risultât dai acuardis cjapâts cualchi mês indaûr di Serbie e Cossovo sot de supervision de UE.
Il blog di Internazionalitari al nas di une trasmission di Radio Onde Furlane e al fevele, cuntun tai nazionalitari, des nazions cence stât e des minorancis nazionâls de Europe.
22/11/13
Cossovo: la liste Srpska e vinç intal Nord
Plui in gjenerâl, in 24 dai 38 comuns clamâts al vôt, nissun candidât al à passât il 50% dai consens e duncje par cognossi i elets si varà di spietâ il secont turni di vôt in program il prin di Dicembar. In plui dai trê sindics serps, al prin turni a son za stâts elets cuatri rapresentants dal partît Democratic dal Cossovo, trê de Leghe Democratiche dal Cossovo, un de Aleance pal Avignî dal Cossovo, un candidât indipendent e un sindic dal Partît Popolâr Turc, espression di une des comunitâts minoritariis che a vivin ta chest paîs. La atenzion internazionâl e jere però dute centrade sul vôt intes areis dal Nord là che a vivin i serps dal moment che al jere de fin de vuere che chest teritori al jere aministrât come se al fos ancjemò part de Serbie. Chestis elezions aministrativis a son il risultât dai acuardis cjapâts cualchi mês indaûr di Serbie e Cossovo sot de supervision de UE.


text:
A son za
cinc lis multinazionâls e lis gruessis aziendis che a àn decidût
che no compraran altris spazis publicitaris sul cuotidian ongjarês
Magyar Hírlap. La decision e je stade cjapade su la fonde de domande
fate indenant di diviersis organizazions pai dirits umans che a vevin
scrit a cuindis dai inserzioniscj principâi par che no comprassin
plui publicitât fintremai che il cuotidian nol finirà di publicâ
articui e declarazions di stamp razist, antisemitic e omofobic, e nol
domandarà scuse par chei za publicâts. Intal cuotidian, juste par
fâ un esempli, a vevin cjatât spazi articui là che si descriveve i
rom tant che animâi.
Font:
Politics.hu, 06/03/13